"Sabah"ın prezidenti Bəhlul Mustafazadəylə bağlı xaricdən aldıqları rəsmi təklifdən, Jelko Sopiçin qarşısında duran vəzifələrdən danışdı: "İyun və iyulda heç bir oyunçuya maaş verilməyəcək" - Sport24.Az\n"Sabah"ın prezidenti Bəhlul Mustafazadəylə bağlı xaricdən aldıqları rəsmi təklifdən, Jelko Sopiçin qarşısında duran vəzifələrdən danışdı: "İyun və iyulda heç bir oyunçuya maaş verilməyəcək"\nTarix: 2020-06-05 17:18\nNəhayət, Premyer Liqa təmsilçilərimiz məşqlərə başladılar. Yüksək dəstənin ən gənc klubu "Sabah" da istisna olmadı. Komandada işlər necədir? Hansı transferləri gözləmək olar? Komanda gəncləşir - bu, klubun və ya məşqçi heyətinin strategiyasıdı? Bütün aktual suallara cavab tapmaq üçün klub rəhbərliyi ilə söhbətləşmək lazım idi. Klub prezidenti Maqsud Adıgözəlov görüş üçün "Bank Respublika Arena"nın ehtiyat meydançasını təyin etdi və burada Sport24.az-ın əməkdaşının suallarını cavablandırdı.\n- Komandanız müqaviləsi başa çatan 6 oyunçu ilə anlaşmaların müddətini daha 2 ay uzatdı. Fors-major vəziyyəti nəzərə alsaq, futbolçular bir az maliyyə güzəştləri etdilərmi?\n- Bəli, bu müqavilələr yenidən imzalanıb, amma bütün bu futbolçular pulsuz oynayacaqlar! Bütün oyunçular mart, aprel və may aylarında - oynamadıqları dövr üçün maaş aldılar. Bu səbəbdən heç biri əlavə ödəniş tələb etməyib. Bu, yalnız müqavilələri mayın sonunda başa çatanlara aid deyil. İyun və iyul aylarında heç bir oyunçuya maaş verilməyəcək.\n- Yəqin ki, klub rəhbərliyi Ramil Şeydayevi gələn mövsüm öz sıralarında görmək istərdi. Bu, nə qədər realdır? "Sabah" avrokuboklara düşsə, bu amil onun qərarına təsir edə bilərmi?\n- Bu suala cavab vermək mənim üçün çətindir. Məncə, bunu Ramilin özündən soruşmaq daha yaxşıdır. Bəli, Şeydayevlə söhbətləşdik, amma növbəti mövsüm üçün heç bir danışıq aparmadıq. Xarici klublardan yaxşı təklifləri olmasa, düşünürəm ki, qalmaqdan imtina etməzdi. Əlbəttə, istərdik ki, o, sıralarımızda qalsın, amma danışmaq üçün hələ tez olan bir çox amil var. Bəli, danışıqların son mərhələsinə başlamamışıq, amma bunu mütləq edəcəyik.\n- Bir neçə Azərbaycan klubu Amin Seydiyev üçün mübarizə apardı, amma bu perspektivli futbolçu növbəti mövsümdən "Sabah"ın sıralarımda olacaq. Klubunuz bu virtual mübarizədən qalib çıxması üçün hansı "kozır"dan istifadə etdi?\n- Bəli, digər komandaların Aminlə maraqlandığını da eşitdik. Amma belə bir təkliflə "Qəbələ"yə kimin müraciət etməsiylə bağlı dəqiq məlumatımız yoxdur. Hələ yanvar ayında Seydiyevi sıralarımıza cəlb etmək istədik. Onda razılaşmaq mümkün olmadı. "Kozır"a gəlincə, "Qəbələ" rəhbərliyi ilə yaxşı münasibət olduğumuzu proqnozlaşdıra bilərəm. Hansılara kimi fürsətdən istifadə edərək minnətdarlığımı bildirmək istəyirəm. Aramızda səmərəli danışıqlarımız getdi. Düşünürəm ki, onlar üçün yalnız transferin baş tutması və klubun qazanması deyil, həm də yetirmələrinin bundan sonrakı artımı da vacibdir. Yəqin, onlar Aminin "Sabah"da hər şeyin alınacağına inanırlar.\n- Amin Seydiyev ilk transferiniz oldu. Mövcud vəziyyəti nəzərə alaraq, "transfer pəncərəsi"nin qısaldılması mümkündür. Transfer bazarında yaxın gələcək üçün hansı planlarınız var?\n- Ondan başlayaq ki, Seydiyev ilk transferimiz deyil. Tezliklə ilk transferimizi elan edəcəyik, amma hələlik açıqlamayacam. "Transfer pəncərəsi"ylə bağlı vəziyyətə gəlincə, bunun necə olacağı hələ məlum deyil. Çox güman ki, həmin "pəncərə" həm Avropada, həm də Azərbaycanda oktyabrın ortalarına qədər açıq olacaq. Bu mövzuda müəyyən planlarımız var, amma hələlik bunları səsləndirməyəcəm.\n- Bəhlul Mustafazadənin “Sabah”a keçməsindən sonra onu ya İngiltərəyə, ya Şotlandiyaya, ya da İsrailə “göndərməyə” başladılar. Klub prezidenti olaraq bu məlumata sizdən yaxşı heç kim sahib deyil. 23 yaşlı müdafiəçini həqiqətən bu ölkələrin klublarına çağırırdılar?\n- Bizə də dedilər ki, ABŞ klubu onun xidmətlərində maraqlıdır, Şotlandiya təmsilçisinin adını çəkdilər. Ancaq bütün bunlar söhbət səviyyəsində idi. Biz də öz növbəmizdə rəsmi təsdiqləmə mövqeyini tutduq. Başqa sözlə, bizə rəsmi məktub heç bir klub müraciət etməyənədək bu məsələni nəzərə almadıq. Yalnız bir belə təklif var idi. Bu, bizə İsrail klubundan gəldi. Ancaq bunu" transfer pəncərəsi"nin son günündə əldə etdik. Təbii ki, bunu nəzərdən keçirməyə vaxtımız yox idi. Bundan əlavə, aparıcı oyunçunu itirirdik ki, onun yerini doldurmağa vaxtımız yox idi. Yaxşı bir təklif təkcə klub nöqteyi-nəzərdən deyil, eyni zamanda futbolçunun özünün də perspektivlərindən qaynaqlanırsa, bunu mütləq nəzərə alacağıq. Başqa sözlə, onun ayrılmasına mane olmayacağıq. Bizim klub bunda maraqlıdı.\n- Baş məşqçiniz Jelko Sopiç ilə müqavilə ilyarımlıqdı. Bu müddət özündə nə əks etdirir? İlk yarım il planlaşdırılan komandanın yaradılması üçün və artıq növbəti mövsümdə Avropa arenasına vəsiqə üçün mübarizə?\n- Sopiç dekabr ayında komandaya gəldi və dərhal işə qoşuldu. Nəsə alındı, nəsə yox. Prinsipcə, bu, gözlənilən idi. Bu mövsüm üçün onun qarşısına heç bir vəzifə qoyulmadı. Ancaq ümumilikdə o, mövsümün əvvəlində avrokuboklara getməklə bağlı arzularımız və ambisiyalarımız barədə bilirdi. İndi çox çətin bir vəziyyətdir. Komandanı qəbul etdi, mövsümün ilk hissəsini başa vurduq. Ardından Türkiyə təlim-məşq toplanışına getdik ki, bundan sonra müəyyən irəliləyiş oldu. Ancaq indi yenə hər şeyi sıfırdan başlamaq lazımdır. Vəziyyət belədir ki, bu mövsüm Sopiçdən nəticə tələb edə bilmərik. Bəli, müəyyən variantlar var ki, onlar sayəsində avrokubok zonasına düşəcəyik. Və bu vəzifələr hətta müqavilələrdə göstərilməsə də, onun qarşısında durur.\n- Bəhlul Mustafazadə, Amin Seydiyev, indi də İdris İnqilli və Samir Məhərrəmli - klub bossları gənc yerli futbolçulardan və təcrübəli legionerlərdən ibarət komanda yaratmaq fikrindədi, yoxsa Sopiç özü gənclərlə işləməyi üstün tutur?\n- Bu, strategiyamızın bir hissəsidir. İlk növbədə uzunmüddətli müqavilələr bağlamaq istəyirik. Bəhlulla müqavilə bağladığımız zaman hələ millidə oynamamışdı. Ümid edirəm ki, eyni şey Seydiyevlə də baş verər. Bunun özü də bizim üçün müsbət məqamdır. Bunlar gələcəkdə sata biləcəyimizə ümid etdiyimiz futbolçulardır. Bu, elə bizim strategiyadı. Onlar mövqelərində ölkənin ən yaxşılarından biridir. Bununla yanaşı, akademiyamızın yetirmələrini inkişaf etdirməyi hədəfləyirik. Klubumuz gəncdi, hazırda akademiyada gördüyümüz işlərin bəhrələrini 2-3 ildən sonra biləcəyik. 17 yaşadək komandamız birinci yeri tutdu, 19 yaşlılarımız "Qəbələ"dəki həmyaşıdlarından cəmi 1 xal geri qaldı - bu, doğru yolda olduğumuzun nümayişidir. Perspektivdə əsas komandamızın özəyinin "Sabah"ın yetirmələrinidən olmasını istəyirik.


"AKP və Ərdoğan CHP ilə bir sıra məsələlərdə hesablaşmaq məcburiyyətində qalacaq"\nErmənilər viran qoyduqları Ağdamın ən son şəkillərini yaydılar - FOTOLAR\n"Kimsənin qardaş dövlətin daxili işlərinə qarışmaq haqqı, hüququ yoxdur"\n25/09/2018 [16:52] - Cəmiyyət - ( 1978 dəfə baxılıb)\nTəkcə coğrafi deyil, düşüncə anlamında da Azərbaycan Qərblə Şərqin qovşağında yerləşir.\nXIX əsrin sonu - XX əsrin əvvəllərində min bir əzab hesabına yaşayıb-yaradan dahiləri, aydınları xatırlayaq: onlarda sanki Qərb rasionalizmi ilə Şərqin irrasionalizmi hər zaman vəhdətdə olub... Bu vəhdəti bəlkə də dünyanın heç bir yerindəki aydınlar Azərbaycan ziyalısı kimi özündə yansıda bilməz!\nİşıq hər zaman Şərqdən gəlib. Biz Şərqin işığını özümüzdən keçirib, bu ziyanın şüalarından möcüzələr yaradan Qərbin təcrübələrini beynimizdə cəmləmişik. Ruhumuzda Şərq, beynimizdə Qərb olaraq, gəzən Azərbaycan olmuşuq!\nAmma Şərq qadını haqqında da fikirlər birmənalı olmayıb. Onu adətən, proseslərin, ətrafdakı yeniliklərin kölgəsində düşünüblər. Yalnız Azərbaycanda bu faktı yerlə-yeksan edən xeyli qadınlar olub.\nTarixə qayıtmayaq. İndimizdən danışaq. Hazırda bizi əhatələyən və uğurlu gələcəyi aydınlaşdıracaq İŞIQDAN...\nAzərbaycanın Birinci vitse-prezidenti, Heydər Əliyev Fondunun Prezidenti, UNESCO və ISESCO-nun Xoşməramlı səfiri Mehriban Əliyevanın gördüyü işlər bütün dünyaya örnəkdir. O, gördüyü işlər, aktiv mədəni-ictimai fəaliyyəti ilə bütün Qərbin gözündə Şərq qadını modelini dəyişdi. Məhz Mehriban Əliyevanın timsalında dünya böyük gerçəyi anladı!\n“Mən siyasətlə məşğul olmuram, sadəcə, insanlara kömək edirəm. Əgər bunu siyasət adlandırmaq olarsa, buyurun, elə də hesab edin”, – deyə o, təvazökarlıqla bildirir. Amma həqiqət budur ki, xeyriyyəçiliyin, yəni insanlara təmənnasız köməyin özü ən effektli siyasətdir.\nÇağdaş Azərbaycan siyasi tarixi artıq 10 ildir ki, hakimiyyətin vacib atributu hesab olunan “Birinci xanım” statusunun uğurlarına şahidlik edir. Azərbaycan Mehriban Əliyevanın sayəsində Avropanın ona yönəlik ənənəvi “anlaşılmaz Şərq” baxışını kökündən dəyişdirib.\nMehriban Əliyevanın fəaliyyəti, gördüyü işlər, həyata keçirdiyi layihələr bir prosesin tərkib hissəsidir – Ziya yaymaq, işıq yaymaq...\nİşıq yaymaq isə bir xalqın, toplumun keçmişini unutmamaqla, oradan əxz etdiyi qığılcımlarla gələcəyi aydınlaşdırmaqdır...\nVə... bu gün həmin işıq elə işıq sürəti ilə də yayılmaqdadır... Özü də bir İşıq Məkanından – Heydər Əliyev Fondundan...\nHeydər Əliyev Fondu tariximizə müstəqil dövlət qurucusu kimi daxil olan Heydər Əliyevin xatirəsinə xalqımızın ehtiramını ifadə etmək arzusundan, onun zəngin mənəvi irsini əks etdirmək, azərbaycançılıq fəlsəfəsinin ölkəmiz üçün əhəmiyyətini vurğulamaq, milli dövlətçilik ideyalarını yeni nəsillərə aşılamaq zərurətindən irəli gələrək yaradılıb.\n2004-cü ildən fəaliyyətə başlayan Heydər Əliyev Fondu təhsil, səhiyyə, mədəniyyət, idman, elm və texnologiya, ekologiya, sosial və digər sahələrdə müxtəlif layihələr həyata keçirərək, yeni cəmiyyət quruculuğunda fəal iştirak edir, ölkənin sosial-iqtisadi inkişafına öz töhfəsini verir.\nModerator.az saytı Azedu.az-a istinadən bu yazıda Mehriban xanım Əliyevanın təhsillə bağlı gördüyü işlərdən söz açır.\nFond bir çox sahələrdə olduğu kimi, təhsildə də misilsiz işlər görüb. Paytaxt və regionlarda tikilən məktəblər, bağçalar, elm və maarifçiliyin bərqərar olduğu digər müxtəlif obyektlər buna əyani sübutdur.\nMehriban xanım Əliyevanın fəaliyyətində bir daha vurğuladığımız kimi işıq, ziya yaymaq durduğundan Fondun da həyata keçirdiyi layihələr bir növ buna əsaslanır, bu məntiqi tamamlayır.\nDiqqət etsək, görərik ki, Fondun həyata keçirdiyi bir çox layihələr bir-birilə zəncirvari surətdə bağlıdır. İstər mədəniyyət və təhsilə aid layihələr, istər mədəniyyət və təhsilin yayılması üçün hər il tikilməkdə olan tədris müəssisələri Heydər Əliyev Fondunun sözün əsl mənasında Şərq-Qərb düşüncəsini özündə yansıdan, işıqlı bir insan yetişdirməsinə yönəlib. Bu misilsiz fəaliyyət hər bir Azərbaycan gəncinin düşüncə, mənəviyyat, millilik kimi meyarlarının inkişafına yönəlib.\nOnların sayı çoxdur... Amma bu dəfə ikisindən danışaq...\nBəli, onların - yəni Fondun dəstəyi ilə tikilən məktəb, bağça binalarının, mədəniyyət, təhsil mərkəzlərinin sayı çoxdur. Təhsillə bağlı ölçüyəgəlməz işlərə imza atılır . O işlər ki, səs-sorağı on illər sonra daha aydın görünəcək, axı təhsildə bu gün atılan mütərəqqi addım özünü anında göstərmir.\nZaman-zaman onlar barəsində də söhbət açacağıq. Amma bu dəfə onların ikisindən danışaq... Biri Bakı Kitab Mərkəzidir...\nBu yaxınlarda istifadəyə verildi. Heydər Əliyeva Fondunun dəyərlərini və Mehriban Əliyeva fəaliyyətinin fəlsəfəsini, mahiyyətini özündə əks etdirən daha bir məkan – böyüklüyünə, zənginliyinə görə Avropa ölkələrindəki kitab mərkəzləri ilə yarışa girməyə hazır olan bir mərkəz...\nFəaliyyətində əsas məqsədi mütaliəyə marağın artırılması olan Bakı Kitab Mərkəzində Azərbaycan və digər dillərdə dünya ədəbiyyatı bestsellerləri, incəsənətə dair nadir albomlar, turistlər üçün bələdçi kitablar, musiqi kitabları və notlar da satılacaq. Burada müxtəlif dillərdə və janrlarda 10 mindən çox adda kitab təqdim olunacaq. Mərkəzdə ümumilikdə, oxucular Azərbaycan dili ilə yanaşı, rus, ingilis, alman, fransız, ispan və ərəb dillərində nəşrlər də əldə edə bilərlər.\nMərkəzin layihəsi üzərində işlənilərkən kitabsevərlərin müxtəlif nəşrlər əldə etməsi ilə yanaşı, burada asudə vaxtlarını xoş keçirmələri üçün hər bir məqama xüsusi diqqət yetirilib. Kitab satışı ilə bərabər, burada “Coffeemood” adlı kafe də fəaliyyət göstərir.\nQonaqlar kafedə istirahət edərkən Mərkəzdə təqdim olunan kitab və jurnallarla tanış ola biləcəklər. Beləliklə, şəhər mənzərəsinə açılan pəncərələrin önündə çay süfrəsi arxasında mütaliə kitabsevərlərə xüsusi zövq verəcək.\nBakı Kitab Mərkəzində oxuculara Heydər Əliyev Fondunun ayrı-ayrı sahələr üzrə nəşrləri də təqdim edilir. Fondun ulu öndər Heydər Əliyev, tariximiz, mədəniyyətimiz, incəsənətimiz, görkəmli şəxsiyyətlərimiz haqqında biri -birindən maraqlı nəşrləri müxtəlif dillərdə ölkəmizin təbliği baxımından mühüm rol oynayır.\nAzərbaycanda vaxtilə kitaba böyük maraq göstərilib, mütaliə sevənlərin sayı isə digər ölkələrlə müqayisədə dəfələrlə çox olub. Mehriban Əliyevanın rəhbərlik etdiyi Heydər Əliyev Fondunun təşəbbüsü ilə yaradılan Bakı Kitab Mərkəzi intellektual səviyyəni yüksəltmək, bilik və savad almaq üçün ən mühüm şərt olan mütaliə etmək kimi ənənəni yaşatmaq və gələcək nəsillərə ötürmək kimi vacib məsələyə böyük töhfə verir. Bu mərkəzin istifadəyə verilməsi kitaba marağı yenidən bərpa etməklə yanaşı, uşaq və yeniyetmələrdə kitaba olan sevgini artıracaq, onlara mütaliə etmək vərdişləri aşılayacaq.\nMehriban xanımın möhtəşəm layihələrindən olan Bakı Kitab Mərkəzi hər bir azərbaycanlının düşüncə evidir. Fondun bu layihəsinin nə dərəcədə böyük və humanist bir addım olmasını isə bizlər hələ gələcəkcə görəcəyik. Hacı Zeynalabdin Tağıyevin məşhur ifadəsi var: “Gələcəkdə sadəcə, təhsilli bir insana sahib olmaq istəyirsinizsə oğlunuzu, təhsilli bir ailənin olmasını istəyirsinizsə qızınızı oxutdurun”.\nBu gün dünyada intellektual, dünyagörüşlü xanımların simvoluna çevrilən Mehriban Əliyevanın xeyir-duası ilə ərsəyə gələn Bakı Kitab Mərkəzi həm də gələcəkdə minlərlə təhsilli ailənin formalaşmasına səbəb olacaq. Eynilə, Mehriban xanımın dəstəyi ilə tikilən məktəblərə də bu sözü aid etmək olar.\nKeçək ikincisinə - Heydər Əliyev Fondunun təşəbbüsü ilə Şamaxıda inşa edilən Dəmirçi Arxeologiya Muzeyi...\nŞamaxı rayonunun ən qədim kəndlərindən olan Dəmirçinin tarixi XV əsrə gedib çıxır. İsmayıllı rayonunun Əhən kəndindən gələn dəmirçi ailələri mövsümi işlə əlaqədar burada müvəqqəti, sonralar isə daimi məskən salıblar. Sakinlərin məşğuliyyəti ilə əlaqədar kəndin də adı dəyişib və Dəmirçi olub. Dəniz səviyyəsindən 1500 metr hündürlükdə yerləşən bu kəndin iqlimi mülayimdir, yayı sərin keçir. Kəndin mərkəzi hissəsində turizm infrastrukturu, o cümlədən dəmirçi və misgərlik emalatxanası, kafe, çayxana, təndir, “Azərxalça” ASC-nin guşəsi, suvenir mağazası və “ABAD” dükanları, avtomobil dayanacağı yaradılıb, “Qala” və bulaq kompleksi inşa edilib. Dövlətimizin başçısının göstərişi ilə ölkəmizin ən qədim dini məbədlərindən olan kənd məscidi əsaslı şəkildə yenidən qurulub. Xatırladaq ki, Prezident İlham Əliyev və birinci xanım Mehriban Əliyeva ötən ilin oktyabrında Dəmirçi kəndinə səfərləri çərçivəsində kənd məscidinin yenidənqurmadan sonrakı vəziyyəti və burada yaradılan turizm infrastrukturu ilə tanış olublar.\nDəmirçi-Lahıc yolunun çəkilişi zamanı kəndin 4-cü kilometrliyində Gədəli yaylağı adlanan ərazidə 3 hektar sahədə son antik və erkən orta əsrlərə aid nekropol aşkar edilib. Tədqiqat zamanı yer səthindən təqribən 50-80 santimetr dərinlikdə 30-dək daş qutu qəbirləri, qala divarları və yeraltı anbarlar aşkarlanıb. Kvadrat formasında olan qəbirlərin hamısının divarları çaydaşı və əhəngdaşından ibarət olan qaya parçalarından hörülüb, üstü isə sal daşlarla qapanıb. Qəbirlərdə skeletlər bükülmüş vəziyyətdə sol böyrü üstə başı əsasən şimal-şərq istiqamətində aşkar olunub. Həmin daş qutu qəbirlərdə alban dövrünə aid kifayət qədər zəngin maddi-mədəniyyət nümunələri qeydə alınıb. Tapıntılar arasında saxsı və çini məmulatlar sayca üstünlük təşkil edir. Daş qutu qəbirlərdə metal nümunələrə, o cümlədən silah və bıçaqlara, eləcə də tunc bəzək əşyalarına daha çox rast gəlinir. Bəzi qəbirlərdə skeletin başının altında gümüş cam üzə çıxıb. Elmi cəhətdən çox mühüm tapıntılardan biri həmin camların içərisində skeletin başı altındakı parça qalıqlarıdır. Bu da Azərbaycan ərazisində arxeoloji qazıntılar zamanı tapılan ən qədim parça nümunəsi hesab olunur. Bir qəbirdə skeletin yanında qılınc və xəncər də qoyulub. Bu tapıntılar həmin qəbrin ən azı sərkərdə və camaat arasında xüsusi nüfuz sahibi olan hərbçiyə aid olduğunu ehtimal etməyə əsas verir.\nMuzeyin sərgi zalında ümumilikdə 7 bölmə yaradılıb. Burada Şamaxı rayonu ərazisində, həmçinin Dəmirçi kəndində aparılan arxeoloji qazıntılar zamanı aşkarlanmış maddi-mədəniyyət nümunələri, nadir daş alətlər, əkinçilik mədəniyyətinə aid əmək alətləri, soyuq silahlar, mis, bürünc, gümüş sikkələr, aqlay materiallardan su boruları, qədim gil məmulatı və digər qiymətli tapıntılar, məişət əşyaları nümayiş olunur. Bu eksponatlar muzeyə gələn turistlərdə böyük maraq doğuracaq, onlara ölkəmizin tarixi ilə daha yaxından tanış olmaq imkanı yaradacaq. Muzey, həmçinin bölgənin tarixinin müxtəlif dövrlərini araşdırmaq baxımından da mühüm əhəmiyyətə malikdir.\nYazının əvvəlində bu cümləni işlətmişdik: İşıq yaymaq - bir xalqın, toplumun keçmişini unutmamaqla, oradan əxz etdiyi qığılcımlarla gələcəyini aydınlaşdırmaqdır...\nBu gün Heydər Əliyev Fondu nə qədər müasir təhsil mərkəzləri, mədəniyyət ocaqları ərsəyə gətirsə də, bir o qədər də xalqı öz kökünə, mahiyyətinə yaxınlaşdıran işlər görür...\nİşıq isə dayanmadan yayılır... Hər yerdə.... İstər paytaxtda, istər bölgələrdə....\nTəkcə 2018-ci ildə Bakının Səbail, Maştağa, Nərimanov, Masazır, Mərdəkan, Nəsimi, Bilgəh, Binə ərazilərində bağçalar, körpələr evi, orta məktəblər tikilib. Həmçinin, Şirvan, Ağcabədi, Samux, Tərtər, Saatlı, Qax və s. rayonlarda da bu tipli müxtəlif müəssisələr gələcək nəsillərin yetişdirilməsi məqsədilə ərsəyə gətirilib.\nGörürsünüzmü, işıq necə yayılır... Biz hələ görülən işlərin mində birindən danışmadıq... Odur ki...


Tramp ara seçkilərdən öncə sərhəd təhlükəsizlik xidmətinin əməkdaşlarını tərifləyib [Video]\nTramp ara seçkilərdən öncə sərhəd təhlükəsizlik xidmətinin əməkdaşlarını tərifləyib\nABŞ prezidenti Donald Tramp federal immiqrasiya əməkdaşlarını sərhədləri təhlükəli cinayətkarlardan qoruyan “qəhrəmanlar” adlandırıb. O, İmmiqrasiya və Gömrük Mühafizə (ICE), Gömrük və Sərhəd Mühafizə (CBP) və digər hüquq-mühafizə orqanlarının 150-dən çox işçisini bazar ertəsi Ağ Evə dəvət edərək, onların səylərini dəyərləndirib. Qəhrəmanlara Salyut” adlı tədbir bir çox amerikalının miqrant uşaqların sərhəddə ailələrindən ayırılması və Birləşmiş Ştatlarda sığınacaq almağa uyğun insanların ölkəyə buraxılmaması kimi yeni sərhəd prosedurlarına etiraz etdiyi vaxta təsadüf edib.\nSon bir il ərzində İmmiqrasiya və Gömrük Mühafizə, Gömrük və Sərhəd Mühafizə orqanları 1,3 milyon kiloqram qanunsuz və təhlükəli narkotik ələ keçirib. Bu narkotiklərdən çox sayda insan ölə bilərdi.\nBazar ertəsi Donald Tramp deyib ki, təhlükəsizlik xidmətləri sərhədlərarası cinayətin qarşısını almaq üçün “inanılmaz iş” görür, amma onların səyləri kifayət qədər qiymətləndirilmir.\n“Son bir il ərzində İmmiqrasiya və Gömrük Mühafizə, Gömrük və Sərhəd Mühafizə orqanları 1,3 milyon kiloqram qanunsuz və təhlükəli narkotik ələ keçirib. Bu narkotiklərdən çox sayda insan ölə bilərdi. Ölkə daxilində isə ICE əməkdaşları 127 min cinayətkarı həbs edib. Onların arasında 48 min hücum, 12 min seksual zəmində cinayət və 1800 qətllə ittiham olunan insanlar var”, Tramp deyib.\nTrampın tərifləri ICE əməkdaşlarının Kaliforniyanın San Bernadino şəhərində hamilə yoldaşını doğum üçün hospitala aparan meksikalı kişini həbs etməsindən iki gün sonraya təsadüf edir.\n“Mən onu nə üçün apardıqlarını soruşanda, onlar kiminsə onu şikayət etdiyini dedi” – deyə, Maria Del Karmen Veneqas bildirib.\nICE əməkdaşları deyir ki, həmin insan Meksikada qətl törətməkdə şübhəli bilinir və ABŞ-ın milli təhlükəsizliyinə hədə ola bilər.\nTramp administrasiyası qanunsuz immiqrasiyaya qarşı “sıfır dözümsüzlük” siyasətinə, ələlxüsus da miqrant uşaqları ailələrindən ayırdıqlarına görə tənqid olunur. Bəziləri İmmiqrasiya və Gömrük Mühafizə agentliyinin ləğv olunmasına və ya ən azından missiyasının dəyişdirilməsinə çağırır.\n“Biz onların missiyalarını tamamilə dəyişməliyik. Ölkə rəhbərliyimiz isə ICE-a ailələrə, iqtisadiyyatlara və hətta küçələrimizdəki təhlükəsizliyimizə zərər verən missiya tapşırıb”, Los Anceles şəhərinin meri Erik Qarsetti bildirib.\nFederal məhkəmənin qərarına baxmayaraq, yüzlərlə immiqrant uşaq hələ də, ABŞ hökümətinin himayəsindədir. Tramp bu məsələyə toxunmasa da, deyib ki, sığınacaq şəhərlərin illeqal mühacirləri qorumalarına icazə verilməməlidir. O həmçinin ABŞ-ın cənubi sərhədində divar inşa etmək planlarından bəhs edib.\nBiz onların missiyalarını tamamilə dəyişməliyik. Ölkə rəhbərliyimiz isə ICE-a ailələrə, iqtisadiyyatlara və hətta küçələrimizdəki təhlükəsizliyimizə zərər verən missiya tapşırıb\n“Milli Təhlükəsizlik Departamentinin qadın və kişiləri ölkəmizi insan və narkotik qaçaqçılığından və cinayətdən qorumaq üçün hazırda divar inşa edir. Bu divar hər gün daha da uzun, hündür və möhkəm olur. Biz yaxınlarda 3,2 milyard dollar xərcləyəcəyik, gələn il isə təxminən 5 milyard dollar xərcləməyi planlaşdırırıq,” Tramp söyləyib.\nTramp deyib ki, Konqresdəki demokratlar onun administrasiyasının səylərinin qarşısını alır. Bu isə bazar ertəsi təşkil olunan bu tədbirin məqsədinin respublikaçılara ara seçkilərdə qalib gəlməyə yardım etmək məqsədi daşıdığına işarə edib.


Barak və Mişel Obama amerikalılara Milad təbriklərini çatdırıb [Video]\nAmerika xalqına müraciətində ABŞ prezidenti Barak Obama və birinci xanım Mişel Obama amerikalılara Milad bayramı münasibətilə təbriklərini çatdırıb və bütün ailə adından gözəl qış tətili arzulayıblar.\nObamalar "Amerika xalqına xidmət etmək kimi şərəfə nail olduqları" səkkiz il ərzində görülən işlər və əldə olunan nailiyyətləri xatırlayıblar.\n"Biz birlikdə son 80 ildə baş vermiş ən ağır iqtisadi böhrandan çıxa bildik və son 9 ildə işsizliyin ən aşağı səviyyəyə çatdırılmasına nail olduq. Biz 20 milyondan ox amerikalını tibbi sığorta ilə təmin etdik, sığortası olanlara isə yeni proqramlar təklif etdik. Biz planetin uşaqlarmız üçün mühafizə edilməsi işində liderliyi öz üzərimizə götürməklə Amerikaya bütün dünyada hörmətin artmasına nail olduq"-deyə Obama bildirib.\nObamalar amerikalılara Milad bayramı günü tərənnüm edilən sevgi, mərhəmət və ümid kimi dəyərlərin rolunu xatırladıb.\nPrezident Obama bu dəyərlərin təkcə xristianlar deyil, Amerikada yəhudilər və müsəlmanlar daxil olmaqla başqa dinlərin nümayəndələri, eləcə də dini mənsubiyyəti olmayan amerikalılar üçün eyni dərəcədə universal dəyərlər olduğunu qeyd edib.\nABŞ prezidenti Barak Obama və birinci xanım Mişel Obama ölkəyə xidmət göstərən hərbçilərə təşəkkür bildirərək, onların amerikalıların təhlükəsizliyi naminə verdiyi qurbanları xatırladıb. Obamalar bayram günlərində hərbçilər, müharibə veteranları və onların ailələrinə dəstək göstərməyə çağırıblar.


1 milyon dollar rüşvətlə bağlı iş yenidən məhkəmədə | 24saat\n1 milyon dollar rüşvətlə bağlı iş yenidən məhkəmədə\nDünən Bakı Apellyasiya Məhkəməsində baş nazirin müavini Elçin Əfəndiyevin sabiq Vaqif Əbdülhüseyn oğlu Hüseynin cəzasının çəkilməmiş hissəsindən vaxtından əvvəl şərti azad edilməsi barədə qərardan verilən apellyasiya protesti üzrə məhkəmə iclası davam etdirilib. Proses hakim Əmir Bayramovun sədrliyi ilə keçirilib. Fəaliyyəti dayandırılmış Azərbaycan Beynəlxalq Universitetinin (ABU) rektoru Elşad Abdullayevin qardaşı Mahir Abdullayevin işində adı hallanan V.Hüseyn məhkəməyə əlil arabası ilə gətirilib. Məhkəmə iclasında V.Hüseynin səhhətinin ağır olduğu məlum olub. Proses sentyabrın 20-də davam etdiriləcək.\nV.Hüseyn 2013-cü ilin may ayında isə Bakı Ağır Cinayətlər Məhkəməsinin hökmü ilə 4 il müddətinə azadlıqdan məhrum edilib. Nizami Rayon Məhkəməsində V.Hüseynin cəzasının çəkilməmiş hissəsindən vaxtından əvvəl şərti azad edilməsi barədə verdiyi ərizəyə baxılıb. Məhkəmə onun ərizəsini təmin edib. O, cəzasının çəkilməmiş hissəsindən vaxtından əvvəl şərti azadlığa buraxılıb. Qərardan narazı qalan dövlət ittihamçısı apellyasiya protesti verib.\nİttihama görə, M.Abdullayevin itkin düşməsi və digər faktlarla bağlı Baş Prokurorluqda istintaq olunan cinayət işi üzrə baş prokuror yanında yaradılmış istintaq-əməliyyat qrupu tərəfindən zəruri istintaq-əməliyyat tədbirləri zamanı müəyyən edilib ki, ABU-nun sabiq rektoru E.Abdullayevin həmin universitetin fəaliyyətində aşkarlanmış nöqsanlara görə 2010-2011-ci tədris ili üçün tələbə qəbulu planını qanuni yolla əldə edə bilməyəcəyini güman etməsi səbəbindən universitetin fəaliyyətinin davam etdirilməsinə qanunsuz yollarla nail olmaq niyyətində olduğunu və rüşvət vermədə vasitəçi axtardığını bilən yaxın ünsiyyətdə olduğu baş nazirin müavininin sabiq köməkçisi V.Hüseyn E.Abdullayevin rüşvət kimi vermək istədiyi pul vəsaitini ələ keçirmək məqsədilə öz qulluq mövqeyindən istifadə edib. O, E.Abdullayevi inandıraraq, etibarından sui-istifadə etməklə və aldatmaqla ondan 2009-cu ilin avqust-oktyabr aylarında 1 milyon ABŞ dolları məbləğində nağd pulu hissə-hissə alıb ələ keçirərək dələduzluq edib.\nBu əməllə bağlı ona Cinayət Məcəlləsinin 178.3.2-ci (dələduzluq, külli miqdarda ziyan vurmaqla törədildikdə) maddəsi ilə ittiham verilib və təqsirli bilinib.


"UNIPACK" yapışdırıb. Xüsusiyyətlər, məqsədi, istifadə\nsu təchizatı sistemləri, istilik sistemləri və aşağı təzyiqli buxar yivli əlaqələri mühürleme üçün "UniPak" pastası istifadə olunur. Bu yüksək özlülük ilə beyin təmsil edir.\nPasta santexnika "UniPak" qida sənayesində istifadə üçün məqbul maddələr daxildir. Bu yağ turşuları, minerallar, təbii mənşəli daxildir parafin yağları və su. Buna görə də, bu pastası insan sağlamlığına dağıdıcı təsir etmir. Bundan əlavə, çirkləndirir deyil pastası, bu, tamamilə təhlükəsiz və qeyri-çirkləndirici edir. kəmər su keyfiyyətli alət istifadə sonra dəyişmir.\nPasta "UniPak" yaxşı axını dərəcəsi var, bu iqtisadiyyatın baxımından istifadə etmək sərfəlidir. Due pastası ilə yaxşı ardıcıllıq asan və işləmək xoşdur.\nkətan lif firması ilə birlikdə istifadə "UniPak" pastası mühürleme darlıq qoruyarkən, 8 bar və temperatur plus 140 dərəcə təzyiq tab gətirə bilər bir mürəkkəb təmin edir. Həmçinin yapışdırıb vibrasiya qarşısını alır.\nmühürleme pastası keyfiyyəti test və əldə sertifikatlar nəticələri ilə təsdiq edilir. Features dəfələrlə Danimarka Texnoloji İnstitutu tərəfindən həyata keçirilən testlər tərəfindən təsdiq.\nüstünlükləri aşağıdakı vasitədir:\n(8 bar up) yüksək təzyiq tab.\nƏməliyyat temperatur - plus 140 dərəcəyə qədər.\nsuyun keyfiyyəti üçün təhlükəsiz.\nBu zəhərli deyil.\nZəmanətli shelf life - beş il.\nBu korroziyaya qarşı qoruyur.\nBu pas formalaşması qarşısını alır.\nmürəkkəb (düzəlişlərin) mümkün əyilmə.\nmürəkkəb təhlil asanlaşdırır.\nBu vibrasiya qarşısını alır.\nDesigned paste "UNIPACK" qaçağı qarşı su, həm də buxar yalnız qorumaq. mühürleme üçün (liflərdən və ya beyni şəklində möhürləyirik) kətan ilə eyni zamanda vasitələrdən istifadə yivli əlaqələri su (soyuq və isti) və buxar ilə boru kəmərləri sistemi aşağı təzyiq altındadır. Bu müdafiə 100% zəmanət təklif edir.\nPasta "UNIPACK" istifadə parçalanma və yanma zamanı oksidləşmə kətan qoruyur. Belə ki, əlaqə korroziya qarşı mühafizə olunur. Rust pastası daxil mineral komponentləri mane.\nBir üstünlüyü tələb olunarsa bağlantısı sökmək yapışdırıb imkanı var. mövzu əlaqələri düzəliş zaman Pasta "UNIPACK" rahatlıq verir. Belə ki, bütövlüyünü itirmədən 45 dərəcə bucaq icazə.\npastalar tətbiqi ilk mərhələ - mövzuları hazırlanması. Bu yonqar və kir aydın olmalıdır. Əlavə onun bütün uzunluğu boyu lif vahid qat sıx kətan yara edir. istiqamətində hərəkət etməlidir mövzu meydança. Top qat tələb məbləğində bərabər netolstym "UniPak" pastası tətbiq. Bir müddət sonra mövzu gedir. hər hansı artıq yapışdırıb varsa, onlar asanlıqla bir salfet ilə xaric oluna bilər. Bu baxımdan, siz boru kəməri istifadə edə bilərsiniz.\nAkrilik pəncərə eşik: üstünlükləri və mənfi cəhətləri\nGeotekstil - bu nədir? Təsvir geotekstil, xarakteristikası və çəkilməsi üsulu istifadə\nBronze hair color: şəkil, kimdir?\nYaz aylarında əkinçiliyin. Saytda Blackberry: əkinçilik, çoğaltma, çeşit\nAcer Liquid E3. Acar: qiymət, icmallar və smartphone spesifikasiyalar\n"Mary Truffle" - Moskvada toy salon. Ünvan və təhlil


Ana səhifə / Tərcümeyi hal\n1997-cı ildən siyasi proseslərdə fəal iştirakı ilə fərqlənib, mətbuatda elmi-publisistik yazıları ilə ardıcıl çıxış edib.\n1997-2000 ci ilə qədər AXCP Üzvü, AXCP Ali Məclis üzvü, eks prezident AXCP və BAB Sədri Əbülfəz Elçibəyin səlahiyyətli nümayəndəsi olub. 2003-cü ildə Böyük Quruluş Partiyasının qurucularından olub, partiyanın icra aparatına rəhbərlik edib. 2004 cü ildə partiya sıralarından istefa verib.\nBir neçə ölkədə - Türkiyədə, Fransada, Almaniyada , Rusiyada keçirilən beynəlxalq simpoziumlarda, o cümlədən, 2005-ci ilin sentyabrında Rusiyanın Soçi şəhərində keçirilən MDB ölkələrinin gənc siyasi liderlərinin zirvə toplantısında Azərbaycanı layiqincə təmsil edib.\n2008 ci ildə “Qloballaşan Azərbaycan Sivil İnkişaf Mərkəzi” İctimai Birliyinin sədri Anar Əsədlinin Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurası sədrliyinə namizədliyi irəli sürülmüşdür.\nAnar Əsədlinin ideya müəllifliyi və baş redaktorluğu ilə 2006 ci ilde ölkəmizin ilk iqtisadi jurnal olan “Yeni İqtisadiyyat” aylıq biznes iqtisadi jurnalı Azərbaycan və ingilis dilində fəaliyyətə başlamışdır.\n2008-ci ildən isə jurnal eyni adda iqtisadi xəbər agentliyi kimi fəaliyət göstərmişdir.\n2014-cü ildə isə ölkənin xəbər məkanında öz orijinallığı ilə seçilən xeber365.com saytını təsis etmişdir.\nAnar Əsədlinin rəhbərlik etdiyi QASİM İctimai Birliyi ölkə xaricində də geniş miqyasliı tədbirlər həyata kecirmişdir. Bu sıraya öz siyasi əhəmiyətinə gorə çox böyük səs salmış 2016-cı il 23 fevral tarixində Türkiyənin paytaxtı Ankara şəhərində Xocalı faciəsinə həsr olunmuş «Uluslararası Hocalı soykırımı paneli: İnsanlıga qarşi cinayet» və yenə Türkiyənin Kayseri şəhərinin Erciyes Universitetində 30 dekabr 2014-cü ildə keçirilən Dünya Azərbaycanlıları həmrəyliyi günü tədbirləri aiddir.\n2020-ci ilin 9 fevral parlament seçkilərinə qatılmış və böyük səs çoxluğu və seçicilərin rəğbətini qazanmış və bu seçkilərin ən uğurlu namizədlərindən biri olmuşdur.\n2020-ci ilin 16 iyulunda məsələkdaşları ilə birgə Azərbaycan YÜKSƏLİŞ partiyasını təsis etmişdir.


Bakıda Onkoloji Beynəlxalq Elmi Konfrans öz işinə başladı.\nBu gün Bakıda Onkoloji Beynəlxalq Elmi Konfrans öz işinə başlayıb. Xatırladaq ki, iki gün davam edəcək konfrans Səhiyyə Nazirliyinin Milli Onkologiya Mərkəzi və ABŞ-ın MD Anderson Xərçəng Mərkəzi tərəfindən təşkil olunub.\nKonfransı giriş sözü ilə Milli Onkologiya Mərkəzinin baş direktoru, akademik Cəmil Əliyev açıb. C. Əliyev konfransın onkoloji xəstəliklərdən əziyyət çəkən insanlar üçün faydalı olacağını bildirib.\nProfessor Əziz Əliyev çıxışında Azərbaycan Milli Onkologiya Mərkəzində Paratiroid adenoma və tiroid xərçənginin müalicəsindəki yeniliklər barədə məlumat verib: “Bu gün bizdə olan texnologiyalar endoskopik üsulla əməliyyat imkanları yaradır. Biz müalicə və müayinə prosesində daima yeni üsullardan istifadə etməyə çalışırıq”.\nXərçəng nəzarəti üzrə Beynəlxalq Birliyin prezidenti, Türkiyənin Hacettepe Universitetinin professoru Tezer Kutluk “Pediatrik Xərçənglə Qlobal Mübarizə: İmkanlar və Çətinliklər” mövzusunda məruzə edib. T. Kutluk hər il dünyada 200 min uşaqda xərçəng xəstəliyinin aşkarlandığını söyləyib: “Türkiyədə hər il 3 min civarında uşaqda xərçəng aşkarlanır. Azərbaycan əhalisinin 9 milyondan çox olduğunu nəzərə alsaq, hər il sizin ölkədə təxminən 1000 nəfər uşaqda xərçəng xəstəliyinin aşkarlandığını deyə bilərik. 60-cı illərə nisbətən uşaqlarda xərçəngin sağalma faizi 80-85-ə qalxıb. Xərçənglə mübarizənin ən operativ üsulu bu xəstəlikdən əziyyət çəkənlərin qeydiyyatını aparmaqdır. Biz Türkiyədə bu metodu artıq mənim rəhbərliyim altında tətbiq etmişik. Bunun üçün sayt yaradılıb və mən həmin saytda xərçəng xəstəsi olan uşaqların qeydiyyatını aparıb, daha sonra analizlər aparıram. O cümlədən hazırda Türkiyənin 14 vilayətində xərçəngdən əziyyət çəkənlərin qeydiyyatı aparılır. Bizim Səhiyyə Nazirliyi artıq bütün ölkə boyu bu qeydiyyatı aparmaq barədə düşünür. Çox təəssüflər olsun ki, hər il dünyada 14 milyon insanda xərçəng aşkarlanır. 14 milyon insandan isə 8 milyonu həyatını itirir. 2030-cu ildə xərçəng xəstələrinin sayının 21 milyona çatacağı gözlənilir. Birləşmiş Millətlər Təşkilatı Karib dənizi hövzəsindəki ölkələrin təşəbbüsü ilə 2025-ci ilə qədər xərçəng, diabet və digər yoluxucu olmayan xəstəlikləri 25 faiz azaltmaq haqda qərar qəbul edib”.\nDaha sonra amerikalı professor Banu Arun, Sezar Nunez və Yosef L. Nates, almaniyalı professor Axel-Mario Feller Heithman müvafiq məruzələrlə çıxış ediblər. Sonda paralel olaraq məruzəçilər tərəfindən üç müxtəlif sessiya keçirilib.


“Özümü yeni doğulan uşaq kimi aparırdım”- MÜSAHİBƏ\n60762 | 2021-04-14 13:32:31\n-Təlim məsələsindən, hardasa bir-iki həftə qabaq Sumqayıt Hərbi Komissarlığından atama zəng edib məni maraqlanmışdılar. Atam mənə deyəndə adi qarşıladım, dedim yəqin müddətli hərbi xidmətim son bir ildə bitib deyə çağırırlar anket doldurmağa – çünki, əsgərliyim vaxtı demişdilər ki, bir il ərzində nömrənizi aktiv saxlayın və ya komissarlığa işlək nömrə verin... Sentyabrın 21-i saat 08:00 – 09:00 arasında qapımız döyüldü, mən yatmışdım. Anam gəldi oyatdı ki, bəs Sumqayıt Şəhər Mənzil İstismar Sahəsi – nin (JEK) iki qadın işçisi gəlib səni soruşur. Yuxulu-yuxulu fikirləşdim ki, mənim o qurumla nə laqəm - ədəbiyyat hara, mənzil istismarı hara; özü də iki qadın. Salamlaşdıq, biri dedi ki, bəs hərbi biletinizi götürün gəlin “Nəriman Nərimanov” adına mədəniyyət evinə üç günlük təlimə gedirsiz. Hərbi bileti harda qoyduğum belə yadımda deyildi, intensiv ailəvi axtarışdan sonra tapıldı. Getdim Nərimanov klubuna və oradan da bir nəqliyyat vətəndaş Qusara getdik ikinci dəfə əsgər olmağa...\nHərbi hissədəki hərbçilərin bəziləri deyirdi ki, müharibə mütləq olacaq; bəziləri deyirdi yalandı, olan deyil; bəziləri deyirdi, gözləniləndi – ola da bilər, olmaya da...Ancaq dəqiq bilirdik ki, düşmənə verilən 45günlük möhlət sentyabrın 27-si başa çatacaq – Qaradağda yaşayan bir əsgərin dediyi kimi: “27-si ya Qarabağa, ya Qaradağa...”\n-Ağcabədi rayonun Qarabağ istiqamətində olan “Hind arxı” qəsəbəsi, Füzuli rayonunun adlarıı yadımda tam qalmayan silsilə kəndləri (“Gorazıllı”, “Musabəyli” yadımdadı), Cəbrayıl rayonu, Xocavənd rayonu (“Zoğalbulaq”, “Şəhərkənd”, “Qırmızıbazar” qəsəbə və kəndləri). Qısaca desək, “Hind arxı”ndan “Qırmızıbazar”acan...\n-Bəli, doğru eşitmisən. Oktyabrın 13-ü Füzuli rayonun Musabəyli kəndində travma aldım. Təminat maşınından su gətirməyə getmişdim döyüş yoldaşlarımla. Qayıdanda mərmi yağışına düşdük, mən dalğaya düşdüm (valna)... Özümü yeni doğulan uşaq kimi aparırdım, vəziyyətimi nəzərə alıb “Füzuli Müalicə Diaqnostika”ya apardılar, ordan “Xocavənd rayon Mərkəzi Xəstəxanası”na, oradan da “Qəbələ Müalicə Diaqnostika”sına... Noyabr ayının 1-i yenidən döyüşə - Xocavənd rayonuna göndərildim...\n-Emin, sən də o səhnələrin içində olmusan, özün məndən yaxşı bilirsən ki, müharibənin hər saniyəsi veteran yaddaşında silinməz izdi. Ancaq ən təsirliləri yaddaşda olmur, insanın özün izləyir kölgə kimi: “Cəbrayılın kruqu” deyilən yerdə erməninin əks hücümü, gizirimizin yaralanması, mühasirəyə düşməyimiz...\n06.10.2020 tarixində Cəbrayıla yollandıq, “Cəbrayılın kruqu”nda kino başladı. Orada olanları bir cümləylə desəm anlayarsan nə demək istədiyimi: “Hamımız şəhid olacaqdıq orada, sadəcə Allahın yazığı gəldi bizə...”\nMühasirə epizodu ilə bağlı şeirim var, mühasirəmizi bacardığım qədər əks etdirmişəm “Mühasirə”mdə:\nƏsgər Rəşid Mədinov tağımımızın ilk qəhrəmanına çevrildi, Allah onu Vətənə çox gördü; o gözlərin yumanda biz o qədər ağladıq ki, hər birimizi bir nəfər sakitləşdirməyə çalışırdı – çox heyif nə ağladıq Rəşid qayıtdi, nə sakitləşdik Rəşid qayıtdı... Digər tağım yoldaşlarım şəhid olanda mən xəstəxanadaydım, amma olduğum yerdən aslı olmayaraq bütün tağım yoldaşlarımı tanıyırdım və simaları da yadımda idi; eşitdikcə halım pisləşirdi: valideynlərimə, dostlarıma, qardaşıma, qohumlarıma zəng edib şəhid olan tağım yoldaşım haqqında (əməlləri, xasiyyəti və s.) danışırdım, elə bil danışdıqca rahatlaşırdım; zəng etdiyim adamlardan fərqli nsəs eşitmək istəyirdim, ancaq çox əfsus ki, hamısı eyni cümlələri deyirdi: “Allah rəhmət etsin, Allah sizi qorusun və s.”\nHüseyn Sultanov mənlə eyni yaşda idi, eyni ildə eyni ali məktəbi (Sumqayıt Dövlət Universiteti) birmişdik, hətta eyni əsgər yatağında yatırdıq. Hər mövzuda düşüncələrimiz üst-üstə düşürdü. Ən təsirlisi odur ki, mən varam, onunla çəkdirdiyim şəkillər var, ancaq o yoxdu; ikimizin də telefonu sönülüydü, zəng çatmırdı, hər gün ümid edirəm ki, bir gün yöz nömrəsiylə mənə zəng edib deyəcək ki: “Qardaşım, bağışla, nömrəm xarab olmuşdu, təzəsin almışam, sənin nömrəni çox axtardım, ancaq indi tapdım...” And olsun Allaha, incimərəm ondan...\n-Təsirli olan hadisələri çalışıram nəzmə çəkim, şeir halına saldığım və qələmə almadığm müharibə detalları var. Qismət olsa, hamısın misralaşdıracam və sonda “Müharibə şeirləri silsiləsi” başlığı altında kitab halında çapa verəcəm...


Ramin Bayramlı: "Modul tipli xəstəxanaların fəaliyyətə başlaması üçün heyət yox idi" — VİDEO Demokrat.az\n“ÜST-ün və digər beynəlxalq səhiyyə qurumlarının ölkəmizə dəvət edilən ekspertləri payız aylarına hazırlıqla bağlı tövsiyələr verirlər”.\nBaku TV xəbər verir ki, bu sözləri TƏBİB-in İdarə Heyətinin sədri Ramin Bayramlı Gənclər və İdman nazirliyinin tabeliyində olan Hövsan və Abşeron Olimpiya İdman Komplekslərinin müvəqqəti xəstəxanaya çevrilməsinin açılış mərasimində deyib.\nOnun sözlərinə görə, bütün dünya ölkələri bu hazırlığı görür, çünki xəstəliyin gedişatını öncədən proqnozlaşdırmaq çox çətindir:\n“Virusun gələcəkdə mutasiyaya uğraması, payız aylarında ehtimal olunan digər respirator virus infeksiyalarla birlikdə gedişatı və s. problemlərə səbəb ola bilər. Bununla səhiyyə müəssisələrinin üzərinə düşən yük arta bilər. Bu baxımdan bütün ölkələr ehtiyat tədbirini görür. Bu gün vəfat edənlərin sayını dünya statistikası ilə müqayisə etsəniz, görərsiniz ki, ölkədə bu rəqəm iki faizdən daha azdır. Orta yaş təxminən 65 yaş civarındadır. Bu da onu göstərir ki, tibb müəssisələrimizin hazırlanması, müalicə protokollarının düzgün tərtibi insanlarımızın sağlamlığını qorumağımıza imkan verib”.\nJurnalistlərin suallarını cavablandıran sədr lazım gələrsə, modul tipli xəstəxanaların tibbi personalla təmin oluna biləcəyini də deyib:\n“Xaricdən dəvət etdiyimiz mütəxəssislərin burada olmasının bir səbəbi də təlimlərin tez keçirilməsidir. Əslində tibbi heyətimiz yetərlidir, sadəcə reanimasiya vəziyyətində yardım göstərmək üçün müəyyən təcrübəyə ehtiyac var. Bir müddət əvvəl istifadəyə verilmiş “Yeni Klinika” tibbi mərkəzi 575 yataqdan ibarətdir. İstifadə edilən modul tipli beş xəstəxananın hərəsində 200 yer var. Bunlar ümumilikdə 1500 çarpayı edir. Bu xəstəxanaların fəaliyyətə başlaması üçün heyət yox idi. Biz TƏBİB-in tabeliyində olan digər xəstəxanalardakı tibbi heyətə təlim keçərək ora yönəltmişik. Proses bu şəkildə də davam edəcək”.\nGənclər və İdman naziri Azad Rəhimov isə bildirib ki, kompleksdə fəaliyyət göstərən yeməkxana və camaşırxana da tibb heyətinin istifadəsinə veriləcək. Hövsan Olimpiya İdman Kompleksinin iki idman zalında müvəqqəti arakəsmələr qurulmaqla çarpayı sayı 280-ə yaxın xəstəxana palataları və 10 çarpayılıq reanimasiya zalı quraşdılıb.\n“15 günə ən müasir avadanlıqla ranimasiya bloku yarada bildik. Təcrübəmiz var, çox istərdik ki, bu kompleks yenidən idman üçün əsas fəaliyyətinə qayıtsın. Amma mən də razıyam ki, ola bilsin payızda pandemiya ilə bağlı çoxalma olsun. Buna görə də bizdə ehtiyat olmalıdır”, - deyə A.Rəhimov bildirib.\nXatırladaq ki, hər iki kompleksin fasiləsiz elektrik təchizatı üçün müvafiq gücdə generatorlar quraşdırılıb, cari təmir işləri görülüb əlavə zəruri kommunikasiya xətləri və sistemləri çəkilib. Binalara giriş-çıxış üçün əlavə panduslar quraşdırılıb.\n5 Avqust 2020, 20:45


Hərbçilərin maaşlarını kim və niyə kəsdi? - Prezident işə qarışıbsa... » Teref.az\nQarabağ bölgəsinin işğaldan azad edilmiş ərazilərindəki hərbi hissələrdə qulluq keçən hərbçilərin əmək haqqının birqat hesablanması ilə bağlı problem hələlik həllini tapmayıb. Bu hissələrdə xidmət edən hərbçilər 10 noyabr razılaşmasından sonra müharibə vəziyyətinin aradan qalxmasına rəğmən həyat üçün təhlükəli yerlərdə xidmət keçdiklərini bildirərək, əmək haqlarının azalmasından narazılıq edirlər.\nBu günlərdə məsələ ilə bağlı sosial şəbəkə hesabından fikirlərini bölüşən Milli Məclisin üzvü Kamal Cəfərov məsələnin Nazirlər Kabinetinin xüsusi qərarı ilə kompleks həll olunacağını qeyd edib.\nTanınmış Qarabağ qazisi, Qarabağ Qaziləri İctimai Birliyinin funksioneri Rey Kərimoğlu isə bildirir ki, hökumətin tətbiq etməyə hazırlaşdığı əlavələr ikiqat maaşı əvəz etməyəcək: “Bildiyiniz kimi, ön cəbhədə xidmət keçən hərbçilərimizin maaşı 1998-ci ildən 2 qat hesablanırdı. İki aydır onların maaşı 1 qat kəsilib. Bunu həll etmək əvəzinə yüksəklikdə xidmətə görə 10-30 faiz əməkhaqqına əlavələrdən danışırlar. Əlavə ümumilikdə 50-100 manat arası olacaq, 1 qat əməkhaqqı isə 450-1000 manat arası idi. Göründüyü kimi, bütün hallarda ön cəbhədəki hərbçilərin əməkhaqqı noyabrdakına nisbətən xeyli azalıb və bundan sonra da belə etmək istəyirlər”.\nOnu da qeyd edək ki, iki gün əvvəl Ermənistana sərt xəbərdarlıq edən Prezident İlham Əliyev Azərbaycan ordusunun mümkün bütün variantlara tam hazır olduğunu deyib: “Amma bir neçə gün əvvəl eşitmişəm ki, indi onların müttəfiqləri Ermənistan ordusunu yenə də canlandırmaq istəyirlər, onları modernləşdirmək istəyirlər. Nəyə görə? Kimə qarşı? Müharibə başa çatıb. Əgər kimsə revanşist fikirlərlə yaşayırsa, bax, bu yumruğu görəcək, bu, yerindədir və bizim səbrimizi sınamasınlar. Ermənistan ordusu bitdi, yoxdur və olmamalıdır. Belə bir faşist dövlətdə ordu olmamalıdır. Biz heç vaxt imkan vermərik ki, bizim üçün hər hansı bir təhlükə yenidən yaransın, yaxud da ki, azad edilmiş torpaqlara qayıdacaq vətəndaşlarımız hər hansı bir risk hiss etsinlər.\nGöründüyü kimi, Prezident Azərbaycan ordusunun ən müasir silahlarla təchiz edilməkdə olduğunu qeyd edərək, ermənilərin revanş hazırlıqlarından da məlumatlı olduğunu vurğulayıb. Bu isə ölkə rəhbərinin erməniləri cəzalandırmaq üçün yeni hərbi əməliyyatların aparılmasını istisna etmədiyini göstərir. Müharibə riskinin qaldığı bir zamanda ordunun mühüm hissəsini təşkil edən hərbçilərin əmək haqqı ilə bağlı narazılığın yaşanması cəmiyyətdə birmənalı qiymətləndirilməməkdədir.\nPolkovnik Şair Ramaldanovun “Yeni Müsavat”a dediyinə görə, hərbçilərin pul təminatının azalması narahatedici haldır: “Düşünürəm ki, bununla bağlı narahatlıqlar düzgündür. Çünki maaşlarda həqiqətən azalma var. Azərbaycan Prezidenti cənab İlham Əliyev zəfər qazanmış şanlı ordumuzun heyətinin sosial-məişət və digər problemlərinin həllini həmişə diqqət saxlayır, bu istiqamətdə lazım olan tapşırıqları verib. Mən deyərdim ki, bəli, artıq təmas xətti, döyüş bölgəsi yoxdur. Bizim hərbçilərin pul təminatı ilə bağlı Nazirlər Kabinetinin qərarları məhz bu terminlər və şəraitə uyğun hazırlanıb. İndi o qərarların yeni şəraitə müvafiq terminlərə uyğunlaşdırılmalıdır. Hazırda bunun üzərində çox ciddi iş gedir. Əmin olmaq istəyirəm ki, dağlıq şəraitdə, Ermənistanla sərhədlərdə, həmçinin mürəkkəb şəraitdə yerləşən hərbi hissələrimizdə qulluq keçən hərbçilərin əmək haqqı təyinatı elə aparılacaq ki, gəlirləri əvvəlkindən az olmayacaq. Və qanunvericilik uyğunlaşdırılandan sonra hərbi qulluqçularımız ötürülən müddət üzrə də maaşlarının yeni əlavələrlə hesablandıqda qalan hissəsini ala biləcəklər”.\nPolkovnik deyir ki, ilin ilk aylarında maaşların ödənməsi ilə bağlı qanunvericiliyin dəyişməsi ilə bağlı gecikmələr əvvəllər də olub: “O zamanlar az verilən hissə sonra yenidən maaşın üzərinə əlavə edilib ödənilib. Yəqin ki, bu dəfə də belə olacaq. Düşünürəm ki, yaxın günlərdə hərbçilərimiz yeni qanunvericiliyə uyğun olaraq, öz pul təminatlarını əvvəlki aylardan qalanlarla birlikdə alacaqlar. İndiyədək biz hərbçilərin pul təminatının davamlı olaraq artdığını görmüşük. Bundan sonra da belə olacağına əminəm. Hesab edirəm ki, Ermənistan kimi gözü başqalarının torpaqlarında olan, daim revanşist hisslərlə yaşayan bir ölkə ilə qonşuyuqsa, daim barıtı quru saxlamalı, mümkün təhdidlərə hazır olmayılıq. Bunun üçün də ordumuzu daim gücləndirməli, onun maddi-texniki bazasını ən yeni silahlarla zənginləşdirməliyik. İki gün əvvəl cənab Prezident də bunu dedi, bildirdi ki, müharibədən çıxarılan dərslər əsasında Azərbaycan ordusu ən yüksək səviyyəyə çatdırılacaq. İnanıram ki, biz Ali Baş Komandanın rəhbərliyi altında buna tezliklə nail olacağıq, silahlı qüvvələrimizi döyüş təcrübəsi keçmiş heyəti ilə birlikdə ən müasir və professional ordu səviyyəsinə çatdıracağıq ki, hər hansı təxribatın qarşısını dərhal ala bilsin”.\nHərbi ekspert Ədalət Verdiyev hesab edir ki, çətin iqlim şəraitində, yüksək dağlıq ərazilərdə xidmət edən hərbçilərin maaşının birqata endirilməsində tələskənliyə yol verilib: “Öncədən müvafiq qanunvericiliyi hazırlayıb, sonra ön xətdə yerləşən, döyüşlərdə iştirak edən hərbi hissələrin yerləşmə şəraitini normal hala gətirib, ən sonra maaşlarla bağlı qərar verilməliydi. Bu gün münaqişənin tamamilə həll olunduğunu demək mümkün deyil. Cənab Prezidentin də qeyd etdiyi kimi, erməniləri silahlandırmağa, yenidən təxribatlara sövq etməyə çalışanlar var. Üstəlik, problemin yekun həllinə dair sülh müqaviləsi hələ imzalanmayıb. Bu baxımdan, bilavasitə hərbi əməliyyatların getmiş olduğu, yenidən bərpası ehtimalı yüksək olan yerlərdəki hərbi qulluqçuların maaşları 2 qat ödənməyə davam etməliydi”.\nEkspert qeyd edir ki, hərbçilərin maaşlarına hazırlanan dəyişikliklərdə 10-30 faizlik əlavələrdən söhbət gedir: “Bu isə ikiqat maaşı əvəz edə bilməz. Ona görə də düşünürəm ki, aidiyyəti qurumlar bu məsələlərə həssas yanaşmalıdılar. Bu baxımdan, Milli Məclisin bir sıra üzvlərinin narahatlıqlarını yerində hesab edirəm. Bundan başqa, hazırda sərhəd bölgəsində olan Sərhəd Qoşunları hissələrində maaşlar 2 qat hesablanır. Bu isə hərbçilər arasında ayrı-seçkilik kimi yozdurulur. Buna görə də hesab edirəm ki, belə məsələlərdə çox həssas və ehtiyatlı davranılmalıdır. Ümid edirəm ki, tezliklə məsələ hərbçilərin maraqları nəzərə alınmaqla həllini tapacaq”.\nOnu da qeyd edək ki, Qarabağ bölgəsindəki hərbçilərin maaşı ilə bağlı yaranan problemə Azərbaycan Respublikasının Birinci-vitse prezidentinin köməkçisi Elçin Əmirbəyov da münasibət bildirib: “Hərbçilərin maaşları ilə bağlı məsələ birbaşa dövlət rəhbərliyinin nəzarəti altındadır”.\nE.Əmirbəyov vurğulayıb ki, Azərbaycan dövləti öz əsgərinin qayğısına qala biləcək bir dövlətdir: “Ümid edirəm ki, bu məsələdə hər hansı çətinliklər varsa, onlar da tez bir zamanda aradan götürüləcək” (APA).


Dəstəmazın profilaktik və müalicəvi möcüzələri | Sələf Xəbər\nDəstəmazın profilaktik və müalicəvi möcüzələri\n1. 637 dəfə baxılıb\n“Sələf Xəbər” www.onislam.net saytına istinadən gün ərzində 5 dəfə dəstəmaz almağın təkcə bədənin həyati orqanlarını tozdan və çirkdən təmizləməklə bərabər, həmçinin onları “yumşaltdığını” və təravətləndirdiyini bildirir.\n“O, öz istəyi ilə danışmır. Bu, ona təlqin edilən bir vəhydir” (Müqəddəs Quran, “Nəcm” surəsi, 3-4-cü ayələr). Bir etiraf etmək istəyirəm. Mən heç vaxt layiqli şəkildə dəstəmaz almamışam. “Layiqli” şəkildə dedikdə, Peyğəmbərimizin (Allahın ona salavat və salamı olsun) təfsilatlı şəkildə təşviq etdiyi dəstəmazı nəzərdə tuturam. Lakin, bu məqaləni yazmaq üçün araşdırma apardıqda, özümü səfeh kimi hiss etdim.\nHəm mükəmməl şəkildə dəstəmaz almağa görə daha çox savab qazanmaq şansını itirmiş, həm də sağlamlığımı və ümumi rifahımı yaxşılaşdırmaq şansını puça çıxarırmışam.\nGündəlik ayin 14 əsr bundan əvvəl, gəzən ensiklopediya olaraq təsvir etdiyim Peyğəmbərimiz sağlamlığımızı yaxşılaşdırmaq üçün bizə gün ərzində 5 dəfə 26 yuyucu hərəkəti, ümumilikdə isə gün ərzində 130 yuyucu hərəkəti yerinə yetirməyi tapşırıb.\n“Ey iman gətirənlər! Namaza durarkən üzünüzü və dirsəklərə qədər əllərinizi yuyun, başınıza məsh çəkin və topuqlara qədər ayaqlarınızı (yuyun). (Yaxınlıq edib) natəmiz olmuşsunuzsa, qüsl edin. Əgər xəstə və ya səfərdə olsanız, yaxud sizlərdən biri ayaq yolundan gəlibsə və ya qadınlara toxunmusunuzsa (cinsi əlaqədə olmuşsunuzsa), su tapmasanız, təmiz torpaqla təyəmmüm edin və ondan üzünüzə və əllərinizə sürtün. Allah sizi çətinliyə salmaq istəməz, lakin O sizi pak etmək və sizə olan nemətini tamamlamaq istər ki, bəlkə şükür edəsiniz” (Müqəddəs Quran, “Maidə” surəsi, 6-cı ayə).\nMüsəlman namazlarını qılmazdan əvvəl, yuxarıdakı göstərilmiş və Peyğəmbərimiz (Allahın ona salavat və salamı olsun) əlavə etdiyi dəstəmaz hərəkətlərini yerinə yetirir. Beləliklə, dəstəmaz əlləri, dirsəklərlə birlikdə qolları, üzü, ağzı, burun dəliklərini və topuqlarla birlikdə ayaqları 3 dəfə yumaqdan ibarətdir. Qulaqların içi və arxasına, həmçinin başa isə bir dəfə məsh çəkilir. Gün ərzində 5 dəfə dəstəmaz almaq, təkcə bədənin həyati orqanlarını tozdan və çirkdən təmizləmir, həmçinin onları “yumşaldır” və təravətləndirir.\n1. Maraqlısı ondadır ki, Peyğəmbər (Allahın ona salavat və salamı olsun) yatmağa getməzdən əvvəl də dəstəmaz almağı təşviq edib. Bu ayin həmçinin yoqa mütəxəssisləri tərəfindən təşviq edilir. Onlar yuxudan əvvəl əllər, qollar, gözlər, ayaqlar və cinsi orqanlar kimi mühüm motor və sensor orqanların sərin su ilə yuyulmasının dərin yuxuya getməyə hazırlaşan bədəni yüngülləşdirdiyini deyir.\n2. Bioloji ritmləri stimullaşdırır “Müsəlman ayinləri və onların insan sağlamlığına təsiri” adlı məqalədə, Dağıstan Dövlət Tibb Universitetinin İnsanın Ümumi Gigiyenası və Ekologiya şöbəsinin müdir müavini doktor Maqomed Maqomedov dəstəmazın, Çin refleksoterapiyasında olduğu kimi bədənin bioloji ritmlərini və xüsusilə Bioloji Aktiv Nöqtələri stimullaşdırdığını bildirib.\nHal-hazırda bizə məlumdur ki, insan elektromaqnit sahələr, meridianlar, bioloji ritmlər və s.-dən ibarət mürəkkəb bir sistemdir. İnsanın daxili orqanları isə öz növbəsində mürəkkəb bioenergetik məcmudan ibarətdir; onlar hamısı dəri ilə ayrılmaz çoxkanallı, ikitərəfli əlaqəyə malikdir. Onlar özündə, funksiyaları ayrı-ayrı orqanlar üçün məsul olan xüsusi nöqtələri birləşdirir. Bu nöqtələr bioloji aktiv nöqtələr adlanır.\n3. Dəstəmaz və Çin refleksologiya elmi arasındakı bənzərlikləri göstərən bu möhtəşəm məqalədə, Doktor Maqomedov həmçinin əsas müxtəlif məsələləri qeyd edir. O deyir ki, refleksologiya üzrə doktorluq dərəcəsi olmaq üçün, dəstəmazın sadə texnikaları ilə müqayisədə insan 15-20 il təhsil almalıdır.\nDigər bir fərq isə ondadır ki, refleksoterapiya əsasən xəstəlikləri müalicə eləmək üçün və çox nadir hallarda profilaktika üçün istifadə olunur, dəstəmazın isə bir çox profilaktik faydaları vardır. O həmçinin deyir ki, refleksoterapiyanın dəstəmazdan olmayan mənfi tərəfləri vardır; dağlama üsulundan istifadə edildiyi üçün xəstə travmaya məruz qalır.\n“Ən güclü Bioloji Aktiv Nöqtələrin əksəriyyəti müsəlman ayini zamanı yuyulur. Bunu edən isə illərdir araşdırma aparan bir həkim yox, hər bir müsəlman özüdür. Bundan əlavə, gün ərzində 5 dəfə namaz qılmaq, müsəlmanı xəstəliklərə qarşı əvvəlcədən profilaktik tədbirlər görməyə mükəlləf edir.\n4. Doktor Maqomedovun sözlərinə əsasən, Çin təbabətində 700-dən çox bioloji aktiv nöqtə var və onlardan 66-sı cəld refleks terapiyası təsirlərinə malikdir və qəti (və ya aqressiya və ya qədimi və ya sadə elementlər) nöqtələr adlanır. 66 nöqtədən 61-i dəstəmaz tələb edən nahiyədə, digər 5-i isə topuq və diz arasında (Sünnəyə əsasən yuyulması bəyənilən nahiyələr) yerləşir.\nBeləliklə, dəstəmaz bioloji aktiv nöqtələrin hidromassajı, termal və fiziki stimulyasiyasını özündə birləşdirən müalicə kompleksidir.\n5. Üzdəki bioloji aktiv nöqtələr (dəstəmaz zamanı yuyulan) bağırsaqlar, mədə və sidik kisəsi kimi orqanları “yenidən doldurur” və bundan əlavə sinir və reproduktiv sistemlərə müsbət təsir göstərir – Doktor Maqomedov öz tapıntılarında bildirir və əlavə edir ki, sümük sistemi, bağırsaqlar, sinir sistemi, bel nahiyəsi, mədə, mədəaltı vəzi, öd kisəsi, qalxanvari vəz, günəş kələfinə görə cavabdeh olan bioloji aktiv nöqtələr və digərləri dəstəmaz zamanı yuyulan digər nahiyədə, sağ ayaqda yerləşir.\nSol ayaqda endokrin vəzilərin funksiyasını tənzimləyən və böyüməyə nəzarət edən beyin orqanı hipofiz vəzinin işinə görə cavabdeh olan bioloji aktiv nöqtələr yerləşir. Qulaq ilbizində “demək olar ki, bütün orqanların işini ahəngdarlaşdıran, yüksək qan təzyiqini aşağı salan və diş və boğaz ağrısını yüngülləşdirən yüzlərlə bioloji aktiv nöqtə yerləşir”. Qulağın yuyulması Sünnə (Peyğəmbər ənənəsi) hesab edilir.\nDoktor Maqomedovun qeyd etdiyi digər bir məqam isə, Sünnənin dəstəmaz zamanı yuyulan nahiyələri masaj etməyin və sıxmağın mühümlüyünü vurğulamasıdır. Bunun isə elmi izahı var. Doktor Maqomedov bildirir ki, onu tədqiqatlara həvəsləndirən müsəlmanların qıldığı gündəlik 5 namazın sadəcə “mübahisəsiz mənəvi təsiri” yox”, həmçinin “sırf fiziki müalicə effektinin” olduğuna inanmasıdır.\nƏvvəllər Sovet İttifaqında bioaktiv nöqtələrlə bağlı həyata keçirilmiş araşdırmanın nəticələri hesaba alınmayıb. Onlar “insanın ruhu və ya energetik bədəni olduğunu hesab etmirdilər”, çünki bunun əksi o dövrlərin materialist (ateist) ideologiyasına zidd idi” – Doktor Maqomedov deyir.\nQeyri-alternativ tibb nöqteyi-nəzərindən, Muxtar Salem öz “Namazlar: bədən və ruh üçün idman” kitabında, dəstəmazın hər aspektinin sağlamlıq üçün faydalarından danışır. O insan bədənindəki bioloji aktiv nöqtələrdən danışmır, lakin, dəstəmazın profilaktik faydalarından bəhs edir. O deyir ki, dəstəmaz dəri xərçənginin qarşısını almağa kömək edir. Onun izahı budur: dəstəmaz zamanı yuyulan nahiyələr, bədənin çirklənməyə ən çox məruz qalan hissələridir. Fərqi yoxdur, çirklənmə tər kimi bədənin daxili sekresiyalarından yoxsa xaricdən dəri səthinə çıxır.\nDəstəmaz gündə 5 dəfə bu “çirki” təmizləyir və dərinin xarici təbəqəsi təmiz qaldığı üçün, dəri altındakı hüceyrələr lazımi qaydada fəaliyyət göstərir. Həmçinin su ilə yuyunma, qan damarlarını, dəri səthinə yaxın sinirləri və vəziləri gücləndirir və beləliklə onlara effektiv şəkildə fəaliyyət göstərməyə kömək edir.\n6. Salemin sözlərinə əsasən, araşdırma sübut edib ki, dəri xərçənginin əsas səbəblərindən biri dərinin kimyəvi maddələrin, xüsusilə neft kimyası məhsullarının təsirinə məruz qalmasıdır və dəri xərçənginin qarşısını almağın ən yaxşı yolu bu kimyəvi maddələri daim təmizləməkdir.\nSalem bildirir ki, dəstəmaz zamanı ağzı yumağın səbəbi, diş və diş əti problemlərinə gətirib çıxaran qida hissəciklərini təmizləməkdir. Bu həmçinin dəstəmazdan əvvəl dişi misvakla təmizləməyin təşviq edilməsinin əsas səbəbidir. İnsan burun dəliklərini yuduqda (mənim üçün bu çox çətindir, lakin öz üzərimdə çalışıram) həmçinin profilaktik tədbir görür, çünki burun dəliklərində toplaşmış mikrob və bakteriyalar təmizlənir və tənəffüs sisteminə keçmir. Aleksandriya Universitetində doktorlardan ibarət heyətin həyata keçirdiyi araşdırmaya əsasən, burun dəliklərinə su alıb daha sonra axıtmaqla burnu təmizləmək Sünnəsi burun dəliklərinin daxili örtüyünə müsbət təsir göstərir. Yuyunmanı düzgün həyata keçirən insanların burun dəlikləri təmiz, parlaq olub və burun dəliklərindəki kiçik tükcüklərə toz yapışmayıb.\nLakin, dəstəmazı düzgün şəkildə yerinə yetirməyənlərin burun dəlikləri yağlı olub və burun dəliklərindəki tüklər asanlıqla qopub.\n“Üzün dəfələrlə yuyulması üzdəki dəri hüceyrələrini gücləndirir və erkən qırışların əmələ gəlməsinin qarşısını alır, həmçinin gözün daxili tərəfi yuyulduğu üçün göz infeksiyalarının qarşısı alınır” – Salem deyir. Qulağı yumaq qulaq infeksiyalarına səbəb olan, həmçinin daxili qulağa təsir edən və tədricən bədəndə natarazlığa səbəb olan mum yığılmasının qarşısını alır.\n“Ayaqları yuyan zaman barmaqların arasını da yumağın təşviq edilməsi də həmçinin çox mühüm Sünnədir” – Salem deyir, “çünki o, müasir dövrdə günün çox hissəsi ayaqqabının içinə pərçimlənmiş ayağın mikoza yoluxmasının qarşısını alır”. Bütün bunlardan əlavə, dəstəmaz zamanı yuyulan nahiyələrdəki əzələlər məşq edir, beləliklə o əzələlərin gündə 5 dəfə və daha artıq stimulyasiya edilməsinə səbəb olur.\nQəzəb alovunu söndürür\nDəstəmazla bağlı sünnə həmçinin təbiətlə dostdur, çünki Peyğəmbər hətta axar çayda dəstəmaz aldıqda belə, suyun israf edilməməsini dəfələrlə təşviq edib.\nİbn Macədən nəql olunur ki, Peyğəmbər (Allahın ona salavat və salamı olsun) demişdir: “Dəstəmaz zamanı insana vəsvəsə verən, acgöz mənasına gələn “vəlhən” adlı şeytan vardır. Odur ki, suyu israf etməkdən çəkinin”.\n7. Müsəlmanlar təkcə namazdan və yatmağa getməzdən əvvəl yox, həmçinin məscidə daxil olduqda, namaza çağırdıqda, xütbə verdikdə, qəbiristanlığı ziyarət etdikdən sonra, meyidə toxunduqdan və ya daşıdıqdan sonra və Quran oxumazdan əvvəl dəstəmaz almalıdır.\n8. Bizə həmçinin qəzəbləndikdə suyun sərinlədici və təravətləndirici təsirləri səbəbilə dəstəmaz almaq təşviq edilir, çünki qəzəb alovdan yaradılmış şeytandandır və su ilə yatırıla bilər. Bu məqalənin dəstəmazın faydalarını anlatmaqdan əlavə, mənəvi-əxlaqi nəticəsi var. İnsan bu cür dəyərlərə səthi yanaşmamalı və Allahın buyurduğu bütün hökmlərin arxasında bizim bildiyimiz və bilmədiyimiz hikmətlərin durduğuna güclü etiqad etməlidir. “Peyğəmbər öz Rəbbindən ona nazil edilənə iman gətirdi, möminlər də (iman gətirdilər). Hamısı Allaha, Onun mələklərinə, kitablarına və elçilərinə iman gətirdilər. (Onlar dedilər): “Biz Onun elçiləri arasında fərq qoymuruq!” Onlar dedilər: “Eşitdik və itaət etdik! Ey Rəbbimiz! Səndən bağışlanma diləyirik, dönüş də yalnız Sənədir!” (Müqəddəs Quran, “Bəqərə” surəsi, 285-ci ayə).\nBu məqalə ilk dəfə 2005-ci ildə IslamOnline saytında dərc edilib.


Aİ səfiri Azərbaycanla Tərəfdaşlıq Sazişinin imzalanmasının niyə gecikdiyini açıqladı | Yeni Gündəm\n09 İyn 2021 - 15:59 1.4 K\nAİ səfiri Azərbaycanla Tərəfdaşlıq Sazişinin imzalanmasının niyə gecikdiyini açıqladı\n“Yeni Gündəm”-in xəbərinə görə, diplomat bildirib ki, sazişdə hələ də müzakirə olunan bəndlər ticarətlə bağlıdır.\n“Azərbaycan və Aİ rəsmiləri bildirir ki, yeni müqavilə demək olar hazırdır. Lakin “demək olar” kifayət deyil. Təbii ki, biz bunu yekunlaşdırmalıyıq. Bunun da bir sıra səbəbləri var. Ötən il müharibə baş verdi, COVID-19 pandemiyası yayıldı”, – deyə o qeyd edib.


İki yüksək postun rəhbəri istefa verdi\nAzərbaycanda iki yüksək postun rəhbəri istefa verdi, birinin yerinə təyinat var\n14:45 16.02.2018 (Yenilənib 14:54 16.02.2018)\nOrxan Hüseynzadənin istefası qəbul olunub, kluba yeni prezident təyin olunub\nBAKI, 16 fevral — Sputnik. "Neftçi" Peşəkar Futbol Klubunun prezidenti Orxan Hüseynzadə şəxsi istəyi ilə tutduğu vəzifədən istefa verib. Sputnik Azərbaycan "Neftçi"-nin mətbuat xidmətinə istinadən xəbər verir ki, Orxan Hüseynzadə bu gün istefa ərizəsi ilə klubun təsisçisinə müraciət edib.\nO.Hüseynzadənin istefası qəbul olunub. Kluba yeni prezident təyin olunub. Bu gündən etibarən Kamran Quliyev "Neftçi" Peşəkar Futbol Klubunun prezidenti vəzifəsini icra edəcək.\nK.Quliyev indiyədək "Sumqayıt" Futbol Klubunun prezidenti vəzifəsini icra edirdi. O, yeni təyinatla əlaqədar bu gün tutduğu vəzifədən istefa verib.\nistefa, prezident, vəzifə, 'Neftçi' Peşəkar Futbol Klubu, Orxan Hüseynzadə, Kamran Quliyev, 'Sumqayıt' Futbol Klubu\nQızıl tapançanın izi ilə: Dağıstan hökuməti istefaya göndərildi\nAvropa ölkəsinin baş naziri istefa verdi


Yaşama səbəbim olarsanmı? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nYaşama səbəbim olarsanmı?\nBəzən düşünürSəN ki, artıq adiləşmiş günlər yaşayırsan... Eyni əzbərlənmiş hadisələrin təkrarı... Planlaşdırılmış hadisələr, eyni insanlar...\nSöhbətləri eyni sanki təkrardır. Hər gün sanki ötən keçən günün təkrarıdır... BezirSəN... Darıxırsan... Yenilik axtarırsan...\nAmma yenə eyni hadisələrin arasında itib batırsan...\nBirdən gözün heç tanımadığı, ürəyin isə sanki OnA doğma bir insanı görür... Bu təkrarlanan eyni günlərə OnuN baxışları bir yenilik gətirir.\nArtıq hər gün eyni hadisələr yaşansa da qəlbin yeni hisslər yaşayır... Bir baxışla həyəcan... Bir baxışla doğmalıq... Bir baxışla sevgi...\nArtıq yenə boşluq... Təkrarlanan günlərinə OnU gözləmək də əlavə olunur... Gözlərin OnU axtarır... Kaş yenə yaşansaydı o gün...\nKaş yenə görərdim SəNi... Kaş yenə görərdim qəlbimi isidən baxışını... Kaş yenə bir baxışından həyəcandan nəfəsim kəsilərdi...\nKaş yenə görərdim o tanımadığım yad bir doğmamı...\nYenə həyəcan... Ürəyim döyünür...Yenə SəNi görürəm. Amma deyəSəN SəN məni görmürSəN ya görmək istəmirSəN...\n”Mən burdayaaam” deyə qışqırmaq istəyirəm. Amma tanımram SəNi... SəN də məni... Bir tək o baxışın doğma idi... Bir tək o baxışın yaxınlaşdırırdı bizi...\nDoğmalaşdırırdı... Sanki çoxdan tanıyırdıq bir birimizi... Baxışların danışırdı mənimlə... İndi isə tanımadığım yad bir insansan. Baxışların da yoxdur artıq...\nBaxışlarını mənə verərSəNmi? OnlaR idi mənim təkrarlanan günlərimə rəng qatan... Amma indi anlayıram...\nAdiləşən günlərini kimləsə deyil varlığınla mənalı etməliSəN... Həyatının mənasını isə başqasında deyil özündə görməliSəN...\nÜmüdlərimin tükəndiyi yerdə son çarəm sən olarsanmı ?\nAldığım hər nəfəsdə düsündüyüm sən olarsanmı ?\nAğlayanda belə məni güldürə bilən sən olarsanmı ?\nQəlbimin döyünməsinin səbəbkarı sən olarsanmı ?\nBağlı qəlbimin qapılarını ilk ve son açan sən olarsanmı ?\nItirdiyimdə belə heyfsləndiyim sən olarsanmı ?\nYaşama səbəbim sən olarsanmi ?\nÇarəsizliyimdə son çarəm sən olarsanmı ?\nCəsarətsizliyimdə son cəsarətim sən olarsanmı ?\nGünahlarıma səbəb sən olarsanmı ?\nXəstələndiyimdə mənə ağrı kəsici yox həyat verən derman sən olarsanmı ?\nHəyat yalan… Sevgi yoxdur… Mene bunları unutduran sən olarsanmı ?\nIstəyirsən,mən sənin başının üstündəki səma olum?...\nSəma qədər uzaq,həm də onun qədər yaxın.Hər dəfə başını qaldıranda məni görəcəksən,əlini uzadanda mənə toxunacaq,təki əllərini uzat.Mən buludları qovacam başının üzərindən,səni pis havalardan qoruyacam.\nİstəyirsən,mən ay olum,gecələr pəncərəndən boylanım?...\nSənin qayğısız yuxularına keşik çəkim,həzin işıq salım qaranlıqlarına.Sən məni görəcəksən...yalnız hiss etməklə görə bildiyin məni.\nAmma bir gün səni də öz yanıma apararam,və sən əsl məni görərsən.\nİstəyirsən,mən sənin ulduzun olum?...\nSənə yol göstərim,ulduzlara baxıb yolunu təyin edə biləsən.\nKəhkəşanda sayrışan ulduzların arasından sənin taleyini danışım.\nSən buludsuz səmada asanlıqıla məni tapa biləsən.\nİstəyirsən,külək olum səninçün?...\nHər səhər sübh tezdən və hər axşam yatmamışdan öncə saçlarınla oynayan.Sən heç vaxt mənigörməyəcəksən,amma hər zaman mənim toxunuşumu hiss edəcəksən.\nİstəyirsən,yarpaqların pıçıltısı olum?\nPayızda ayaqlarının altına düşərək diqqəti cəlb edən,vida nəğmələrini sənə xatırladan,yazda həyata qayıdışımla sevindirən,ruhlandıran.Sən mənim üzərimdən addımlayıb keçəcəksən,arzularımın üzərindən...amma mənə hətta ağrılı belə olmayacaq.!!!\nİstəyirsən,mən sənin kölgən olum? Həmişə arxanca səni təqib edən,amma heç vaxt səndən irəliyə keçməyən.Sən məni görəcəksən,mən isə hətta sənə toxuna da bilməyəcəm,gülümsəyə bilməyəcəm və deyə bilməyəcəm ki,bu mənəm...\nYox,sən mən deməsəm də bunları hiss edirsən.\nSən hər gecə pəncərəndən boylanan ayı görürsən və bilirsən ki mən də bu aya baxaraq səni düşünürəm.\nSən hər əsən küləkdə onsuz da mənim toxunuşumu hiss edirsən və bunun zərifliyindən zövq alırsan.\nMən inanıram ki səndə hər şey alınacaq...\n...kifayət qədər xoşbəxtliyin olacaq ki,həyatın şirinliyini hiss edəsən...\n...kifayət qədər sınaqlardan keçəcəksən ki,güclü olmağı bacarasan...\n...kifayət qədər kədər ürəyindən keçəcək ki,insanlığı başa düşəsən...\n...kifayət qədər ümidlərin olacaq ki,xoşbəxt olmağı bacarasan!!!!\nAmma sən ümid etməyi sevmirsən mənim kimi,ya əldə edirsən,ya da boş verirsən.Həqiqət də budur.\nYalan ümidlərin əlindən tutaraq gözləyə-gözləyə qalmaqdansa istəklərin uğrunda mübarizə etmək və yaşamağın gözəlliyini hiss etmək vacibdir.\nHəyatın elə anları olur ki,kiminçünsə çox darıxırsan,o qədər arzulayırsan ki onu xatirələrindən çıxarıb yanına gətirmək istəyirsən.\nİndi mənim darıxdığım qədər çox darıxırsan...\nYa da qanadlarının olmasını arzu edirsən.\nBəzən qanadlarımın olmamasına təəssüflənirəm...\nArzula...nəyi istəyirsən,kimi istəyirsən arzula!!..!!\nGet...Hara istəyirsən,kiminlə istəyirsən get!!!\nBilmək istədiklərini bil..!\nSənin yalnız bir həyatın və bir şansın var bunları etmək üçün.\nƏn xoşbəxt insanlar bütün gözəlliklərə sahib olanlar deyil,həyatda qarşısına çıxanlardan ən yaxşıları əldə etməyi bacaranlardır...\nXoşbəxt olmağı bacarmanız diləyiylə...\nİstəklərinizin arxasınca getməyi bacarırsınızmı?\nYoxsa bəzən arzularınızın üstündən xətt çəkirsiniz..\nAxi səni sevdim mən\n"Sənin Baxışlarındakı Mahnını Dinləmək İstəyirəm"\n25 noyabr 2012 15:49\n25 noyabr 2012 01:14\n24 noyabr 2012 19:55\n24 noyabr 2012 17:39\neladi cox beyendim ellerine saglik\nolmasin mence ona o qeder baglaniriq ki ve sonda itirende ehh neyse\n24 noyabr 2012 14:14\n24 noyabr 2012 11:46\ncox qeseydi twk\n24 noyabr 2012 11:09\n24 noyabr 2012 08:12\nxebere gore sag oll....\n24 noyabr 2012 07:13\n24 noyabr 2012 02:24\ngeweng meqaledi..cox sagol\n24 noyabr 2012 00:06\n23 noyabr 2012 23:22\nbirine bu sozu demek..nebilim ama ele birine demek gerekki seni omrunun sonunacan elinde tutsun hec buraxmasin...tewekkurler cox maraqliydi..\n23 noyabr 2012 23:21\nsuper meqale idi...maraqla oxudum...tesekkur edirem...\n23 noyabr 2012 23:09\n23 noyabr 2012 22:59\n23 noyabr 2012 22:33\n23 noyabr 2012 22:25\nKimse yawamaq sebebimiz olmasin mence ) Sadece cox sevek ama onda da yawama sebebi olur qariwdi..Ela meqaleydi\n23 noyabr 2012 22:10\n23 noyabr 2012 22:02\n23 noyabr 2012 21:53\n23 noyabr 2012 21:40\n23 noyabr 2012 21:26\n23 noyabr 2012 21:12\nxebere göre teşekkürleer maraqliydi\n23 noyabr 2012 21:08


Qəhrəman hərbçilərimiz belə qarşılandı - FOTOLAR - Sosium.Az\n30 ilə yaxın işğal altında qalmış doğma yurd yerlərimiz cəmi 44 gün ərzində azad olundu. Tarixə qızl hərflərlə qəhrəmanlıq salnaməsi kimi yazılan bu möhtəşəm Zəfər xalqımıza sonsuz sevinc, iftixar duyğuları yaşadır.\nPrezident, Müzəffər Ali Baş Komandan İlham Əliyevin rəhbərliyi ilə Azərbaycan Ordusu dünya hərb tarixinə həkk olunan yüksək səviyyədə döyüş qabiliyyəti nümayiş etdirərək erməni faşizmini məhv etdi. Azərbaycanın ərazi bütövlüyü bərpa olundu.\nSOSİUM.az xəbər verir ki,vətən müharibəsinin ilk günündən döyüşə yollanan igidlərimiz artıq tərxis olunurlar.\nBu gün “Antaris” şirkətindən vətən müharibəsində iştirak etmiş əməkdaşlarının qarşılnama tədbiri keçirilib. Ali Baş Komandanın əmrinə əsasən “Antaris” şirkətinin əməkdaşları Hüseynov Samir, Yəhyayev Kamran və Nicat vətən müharibəsi zamanı böyük sücayət göstərmişlər.\nGörüşdə igidlərimizə kollektiv tərəfindən hədiyyələr təqdim olunmuş və minnətdarlıq qurur hissi duyduqlarını bildirilmişdir.\nÖlkəmizin ərazi bütövlüyü uğrunda döyüşlərdə müqəddəs şəhidlik zirvəsinə ucalmış qəhrəmanlarımıza Allahdan rəhmət diləyib, onların xatirəsinin xalqımızın qəlbində əbədi yaşayacağını bildirilib.\n“Qarabağın tərəqqisi dövrünə gəlirik”


Siyasət 20 Avqust 2018 11:36 (UTC+04:00)\nXəzər dənizinin statusu haqqında Konvensiyanın imzalanması tarixi hadisədir.\nTrend-in məlumatına görə, bunu Rusiyanın Azərbaycandakı yeni səfiri Mixail Boçarnikov mətbuat konfransında deyib.\nSəfirin sözlərinə görə, vacib amil ondan ibarətdir ki, bu Konvensiya ilk növbədə öz maraqlarını nəzərə alan beş müstəqil dövlət tərəfindən imzalanıb:\n“Mühüm olan odur ki, Konvensiyanın imzalanmasında suveren dövlətlər iştirak edib. Ölkələr hansısa təzyiqlə üzləşmədən imzalamanı öz maraqlarına uyğun həyata keçiriblər. Bu, böyük nailiyyətdir. İndi Xəzərdə mehriban qonşuluq əlaqələrini möhkəmləndirən beynəlxalq hüquqi rejim yaradılıb. Bu, çox vacib tarixi hadisədir”.\nDiplomatın fikrincə, ümumi xarakter daşıyan bu Konvensiya yaxın zamanlarda Xəzər regionu ölkələrinin dövlət başçılarının qərarı ilə yaradılmış yüksək səviyyəli işçi qrupunun fəaliyyəti nəticəsində konkret layihələrə yol açacaq:\n“Yüksək səviyyəli işçi qrupunun birinci iclasının 2018-ci ilin sonuna qədər Azərbaycanda keçirilməsi nəzərdə tutulur. Mən hələlik hansı layihələrin hazırlanacağını bilmirəm. Ola bilər ki, layihələrdən biri Xəzər dənizində kruiz turizmi sisteminin yaradılması olsun. Bunda həm ölkələr, həm də səyahət etmək istəyən insanlar maraqlıdır. Bu, hələlik bir fikirdir, amma istərdim ki, qısa zamanda reallaşsın”.


böyük klublara azarkeşlik edən naqislər - Sözaltı Sözlük\nböyük klublara azarkeşlik edən naqislər\n1. biri də mənəm.\nzəif klublara azərkeşlik edən adam başlığından sonra özümün bir juventus'lu olaraq naqis olduğumu anladım. salernitana'ya, eibar'a, çarlton'a azarkeşlik edib intellektual olmaq varkən, mənim kimi milyonlarla naqis juve'ni seçdi. çoxluq olduğumuz üçün naqislik xislətimizdədir məncə. düşünürəm bu gedişata "yetər" deməyin vaxtıdır artıq və bu gündən, şotlandiya 2-ci diviziyondan "şərqli götvərənlər" ləqəbli east stirilingshire klubunu tuturam. niyyətim təmiz, dünya malında gözüm yoxdur. tanrı türkü qorusun!\n08.03.2016 22:38, çük\n2. azərkeşlik etdiyi böyük klub vaxtilə zəif klub olubsa (və ya juventus kimi bir müddətliyinə zəif olmağa məcbur olubsa) və azərkeş həmin kluba zəif olduğu vaxtlardan bəri azərkeşlik edirsə, səmimiliyi sorğulanmayacaq azərkeşdir.\n(bax: juventusun vaxtilə 2-ci liqaya salınması)\n(bax: bursasporun çempion olması)\n08.03.2016 22:43, sistem robotu\n3. (bax: başlığı götündən anlayan adam)\n08.03.2016 22:47, 92:48


30.01.2016 | 16:06\nYeraltı keçidin soyuq pillələri üstündə oturan qadının dilənmək üçün uzatdığı qırışlarla naxışlanmış ovcunu qəpik cingiltiləri diksindirir hərdən. Baxışları kimi belinə bağladığı şalın da rəngi sönüb.\nSədəqə verənlərə dua eləmək üçün ağzını açanda qaralmış yeganə dişi məhv olmuş 31 yoldaşına ucaldılmış abidə kimi görünür. Gəlib-keçənə “Nənəyə bir çörək pulu ver”,- deyən qadının ən çox əlləri qocalıb.\nŞəhərimizdəki dilənçiləri bir-birindən ayırmaq olmur. Adama elə gəlir ki, onların boyları, səsləri, üst-başları, baxışları, hətta tamahları da eynidi. Səhərdən bəlkə də əlli çörəyin pulunu corabının boğazında gizlədən dilənçi qadın axşam düşsə də buz bağlamış pillələrin üstündən qalxıb evinin yolunu tutmağa tələsmir.\nİçində əritdiyi qürurdan düzəltdiyi ovcunun içi qəpiklərlə dolub boşalır...\nBir dəfə bazarda bir rus qadın yaxınlaşdı mənə. Əlindəki sellofan torbanı uzadıb “Oğlum, mən dilənçi deyiləm, pensiyamı nəvəm alıb xərcləyib. Çörək almağa pulum yoxdu. Bu əncirləri məndən al”,- dedi. Rus qadın sellofan torbada gəzdirdiyi əncirləri alım deyə nə Allaha and verdi məni, nə də Peyğəmbərə. Sakit səslə əncirin tərkibində insan orqanizminə faydalı maddələri saydı. Sözünü bitirib susdu. Üst-başı səliqəli və təmiziydi. Dilənçiliyi özünə sığışdırmayıb bağından yığdığı əncirləri satmağa gətirmişdi. Bu qadın dilənsəydi belə, bizim milli dilənçilər kimi heç kimin baş-qulağını dəng etməyəcəkdi yəqin ki. Sakitcə bir küncdə dayanıb başını salacaqdı aşağı. Yenə üst-başı səliqəli olacaqdı.\nƏncirin pulunu verib çıxdım bazardan.\nSonralar küçəmizin başındakı poçtun səkisinə evlərindən gətirdiyi kitabları düzüb səssizcə müştəri gözləyən yaşlı insanların arasında gördüyüm həmin qadından Qustav Floberin “Madam Bovari”sini, Dostoyevskinin “Karamazov qardaşları”nı, yan səkidəki sinəsi orden-medallarla bəzənmiş qoca kişidənsə Mayakovskinin “Seçilmiş əsərləri”ni aldım.\nBeş-altı satıcının arasında bir nəfər də olsun azərbaycanlı yox idi.\nP.S. Kitab alın! Oxumasanız da alın! Dünyanın işini bilmək olmaz...


Medvedev “Airbus”un partladıldığını istisna etmir - Azadliq Xeber\nMedvedev “Airbus”un partladıldığını istisna etmir\n09.11.2015 / 21:50 xeber –\nRusiyaya məxsus “Airbus А321” sərnişin təyyarəsinin Misirdə qəzaya uğramasının səbəblərinin araşdırılmasında terror aktı versiyası nəzərdən keçirilir. APA-nın “RİA Novosti”yə istinadən verdiyi xəbərə görə, bu barədə Rusiya baş naziri Dmitri Medvedevin bəyanatında bildirilir.\n“Terror aktı ehtimalı, təbii ki, hadisənin səbəbi kimi nəzərdən keçirilir”, deyə Medvedev qeyd edib.\nBununla belə, o qeyd edib ki, faciənin səbəblərinin araşdırılması prosesi hələ də davam edir.\nBundan əvvəl Rusiya prezidentinin mətbuat katibi Dmitri Peskov “Airbus”un qəzaya uğramasına dair hələ də ilkin nəticələrin olmadığını qeyd edib.\nQeyd edək ki, Böyük Britaniya təyyarənin göyərtəsində terror aktının törədilməsi ehtimalına dair kəşfiyyatın əldə etdiyi məlumatları Rusiyaya təqdim edib.\nXatırladaq ki, Airbus А321” sərnişin təyyarəsinin Misirdə qəzaya uğraması nəticəsində 224 nəfər ölüb.


“Rövşən Lənkəranski”nin il mərasiminə hazırlıq gedir – Günün Səsi\n“Rövşən Lənkəranski”nin il mərasiminə hazırlıq gedir- XEYLİ KRİMİNAL AVTORİTET GƏLİR\n0\t12 Avqust 2017 12:32\n“Gələcək avtoritetlər, qanunla təqib olunmayan şəxslər ola bilər. Əgər onların üzərində cinayət məsuliyyəti yoxdursa, istənilən ölkənin sərhəddini sərbəst şəkildə keçə bilərlər. Biz düşünmürük ki, Lənkəranskinin qəbrini ziyarət etməyə haqlarında axtarış elan edilmiş kriminallar gələcək. Asayişin təmin olunması üçün polis bütün zəruri tədbirləri görəcək”,– deyə daxili işlər orqanlarındakı mənbə bildirib.\n“Kim ki getmək niyyətindədir, bunu hər yerdə qışqıraraq bəlli etmir”,- ekspert deyib.


“BakuBus”ın yeni marşrut xətti istifadəyə verildi (ÜNVANLAR)\nBu gündən başlayaraq Bakı şəhərinin mərkəzi hissəsində “BakuBus” Məhdud Məsuliyyətli Cəmiyyətinin (MMC) yeni 3 nömrəli marşrut xətləri istifadəyə verilib.\nMMC-nin mətbuat xidmətindən Strateq.az-a verilən xəbərə görə, ilkin mərhələdə 7,8 və 9 noyabr 2015-ci il tarixlərində sınaq olaraq hər gün 8 ədəd avtobus xidmət göstərəcək. 10 noyabr 2015-cil il tarixindən etibarən 3 saylı xətdə 18 ədəd avtovus xidmət göstərəcək.\nAvtobuslar 3 saylı xətt üzrə “Azadlıq Prospekti” metro stansiyasından başlayaraq – Süleyman Sani Axundov küçəsi – Şövkət Məmmədova küçəsi – Səttar Bəhlulzadə – Atatürk prospekti – Nəsib bəy Yusifbəyli küçəsi – Səməd Vurğun küçəsi – Ənvər Qasımzadə küçəsi –Bakıxanov küçəsi – İnşaatçılar prospekti – Ə.Haqverdiyev küçəsi – Hüseyn Cavid prospekti – Parlament prospekti – Şəhidlər Xiyabanı istiqamətində hərəkət edərək, Əks istiqamətdə Şəhidlər Xiyabanı – Parlament prospekti – Hüseyn Cavid prospekti – Ə.Haqverdiyev küçəsi – İnşaatçılar prospekti – Bakıxanov küçəsi – Xan Şuşinski küçəsi – Ənvər Qasımzadə küçəsi – Ceyhun Hacıbəyli küçəsi – Fətəli Xan Xoyski küçəsi – Koroğlu Rəhimov küçəsi – Fətəli Xan Xoyski küçəsi – Atatürk prospekti –Şövkət Məmmədova küçəsi – Cəfər Xəndan küçəsi – İbrahim Paşa Dadaşov küçəsi– Azadlıq prospekti m/st xətti üzrə hərəkət edir. ümumi uzunluğu 25.8 km-dir.\nMəlum olduğu kimi, “BakuBus” MMC-nin avtobuslarında gediş haqqının ödənilməsi nağd pulla deyil, yalnız “BakıKart” vahid ödəniş kartları ilə həyata keçirilir.\n“BakıKart” vahid ödəniş kartlarını bütün metro stansiyalarında və avtobus dayanacaqlarında quraşdırılmış yeni “BakıKart” terminallarından, Bakı şəhərində yerləşən müasir tipli mətbuat köşklərindən və digər “BakıKart” loqosu olan məntəqələrdən əldə etmək olar.\nDövriyyədə iki növ “BakıKart” ödəniş kartları – məhdud istifadə üçün kağız “BakıKart”ları və daimi istifadə üçün plastik “BakıKart”ları mövcuddur. Kağız kartların qiyməti 20 qəpikdir, onlara 1, 2, 3 və ya 4 gediş haqqı yüklənə bilər. Bu kartlar ilk istifadə tarixindən etibarən 45 gün ərzində etibarlıdır.\nPlastik “BakıKart”ların qiyməti 2 manatdır və bu növ kartlara istənilən məbləğdə gediş haqqı yüklənə bilər.


“Bu gün o torpaqlarda Azərbaycan insanı yaşamırsa, bu, o demək deyil ki, gələcəkdə də yaşamayacaq” – ŞAHLAR HACIYEV - Hürriyyət\nEv Gündəm “Bu gün o torpaqlarda Azərbaycan insanı yaşamırsa, bu, o demək deyil ki,...\n12:37 - 01 İyun, 2020\nMühacirətdə Qərbi Azərbaycan (İrəvan) Respublikasının yaradılan yeni strukturları və nəzərdə tutulan gələcək planları barədə cəmiyyətə müntəzəm məlumat verilir. Görülən işlər barədə MQA(İ) R Katibliyinin üzvü, tarixçi-araşdırmaçı Şahlar Hacıyev ilə müsahibəni təqdim edirik.\n– Şahlar bəy, Mühacirətdə Qərbi Azərbaycan Respublikasının elan olunmasından 20 gündən artıq vaxt keçir. İstərdik ki, görülən işlər, atılmış addımlar və qarşıda duran vəzifələr haqqında danışaq. İlk öncə təşəbbüsün özü haqqında məlumat vermənizi xahiş edərdik. Təşəbbüs necə ortaya çıxdı və hansı zərurətdən irəli gəldi?\n– Əvvəla qeyd edim ki, bu, yeni bir təşəbbüs deyil və uzun illərdir ki, bu istiqamətdə ideyalar və cəhdlər olub. Ermənistan-Azərbaycan münaqişəsinin başlandığı ilk dövrlərdə Göycə-Zəngəzur Respublikasının yaradılması, Qərbi Azərbaycan mühacir hökuməti və parlamentinin formalaşdırılması və s. bu kimi təşəbbüslər səsləndirilib. Sadəcə indiyə qədər təəssüflər olsun ki, bu cəhdlər inkişaf etməyib, ideya olaraq qaldı. Bu dəfə isə əvvəlkilərdən fərqli olaraq daha təşkilatlanmış şəkildə fəaliyyət davam etdirilir. Digər tərəfdən, təşəbbüsün toplum tərəfindən çox ciddi şəkildə dəstəklənməsi də fəaliyyətin inkişafına təkan verir. Uzun illərdir Dağlıq Qarabağla bağlı aparılan danışıqların perspektivsizliyi, ermənilərin ənənəvi düşmənçilik mövqeyindən geri çəkilməməsi insanımızın əzəli torpaqlarımız uğrunda mübarizəsini şərtləndirir ki, fəaliyyətimizin də ana xəttini məhz bu amal və istək təşkil edir. Bu baxımdan da Mühacirətdə Qərbi Azərbaycan hökuməti ideyası çoх ciddi ideyadır və ən azından həmin torpaqların bizə məxsus olduğunu bütün dünyaya sübut etmək baxımından olduqca əhəmiyyətlidir.\n– Bu gün işlər hansı yerdədir? Nə kimi işlər görülüb və nələr planlaşdırılır?\n– Fəaliyyət əsasən iki istiqamətdə aparılır. Birincisi təşkilatı strukturlarlın formalaşdırılması və Qurultaya hazırlıqla bağlıdır. İkincisi isə təbliğat istiqamətidir. Təşkilat komitəsinin formalaşdırılmasından keçən dövr ərzində bu istiqamətlər üzrə bir sıra vacib qərarlar qəbul olunub. İlk olaraq təşkilat komitəsi və təşəbbüs qrupu üzvlərindən ibarət Millət Şurası formalaşdırıldı və ondan sonrakı bütün qərərlar da məhz Millət Şurasında müzakirə olunaraq qəbul olunur. Millət Şurasının son iclasında yeni qurumların, Katiblik və onun tərkibinin formalaşdırılması ilə bağlı müzakirərlər aparılmış və qərarlar qəbul olunmuşdur. Katiblik Millət Şurasının fəaliyyətini təşkil edir, rəsmi sənədlərin hazırlanması və yayılması işinə rəhbərliyi həyata keçirir, qurumdaxili komissiyaların fəaliyyətini koordinasıya edir.\n– Katibliyin tərkibi kimlərdən ibarətdir?\n– Qəbul olunmuş qərara müvafiq olaraq katibliyin tərkibində Cəmşid Dərələyəzli, Qələndər Muxtarlı, Allahverdi Seyidov, Əli Mustafa, Yasəmən Qaraqoyunlu, Ruslan Fərzəliyev, Aqil Səmədbəyli, Faiq Ələkbərli, Qurban Vahidov, Rəfi Qurbanov, Yusif Xıdırov, Paşa Həsənli və mən təmsil olunuruq.\n– Bir müddət əvvəl Millət Şurasının komissiyalarının formalaşacağı ilə bağlı da məlumatlar verilmişdi. Bu istiqamətdə fəaliyyət nə yerdədir?\n– Artıq İdeologiya və siyasət, beynəlxalq münasibətlər, dövlət quruculuğu və hüquq, maliyyə komissiyalarının yaradılmasına dair qərarlar verilib və hal-hazırda onların tərkibinin formalaşdırılması istiqamətində işlər görülür. Bundan savayı ümumi fəaliyyətin effektivliyini təmin etmək üçün bir sıra şəxslərin konkret sahələr üzrə görəvləndirilməsi də həyata keçirilib. Cəmşid Dərələyəzli, Qələndər Muxtarlı, Əli Mustafa, Paşa Həsənli, Muxtar Oxçuoğlu, Nigar Ögeday, Köçəri Nağıbəyli, Rizvan Talıbov müxtəlif məsələlrlə bağlı sədr müavini vəzifələrinə, mən isə sədrin müşaviri vəzifəsinə təsdiq edilmişik. Həmçinin Mühacirətdə Qərbi Azərbaycan (İrəvan) Respublikası Qadınlar Təşkilatının yaradılmasını təşkil etmək üçün İradə Rzazadə də müvafiq olaraq görəvləndirilmişdir.\n– Respublikanın elan olunması ilə bağlı Bəyannamədə də göstərilmişdir ki, əsas hədəflərdən biri Qərbi Azərbaycandan qovulmuş insanlarımızın öz ata-baba yurdlarına qayıtması uğrunda mübarizədir. Səmim olaraq deyin, siz bu məsələnin perspektivinə nə qədər inanrsız?\n– İlk olaraq deyim ki, zaman-zaman ata-baba yurdlarından qovulmuş insanların öz tarixi torpaqlarına qayıtmaq uğrunda mübarizə aparmaq hüququ var və buna heç kəs etiraz edə bilməz. Konkret suala gəldikdə isə mən əminəm ki, nə vaxtsa o torpaqlar öz sahiblərinə qovuşacaq. Əgər bu gün o torpaqlarda Azərbaycan insanı yaşamırsa, bu heç də o demək deyil ki, gələcəkdə də yaşamayacaq.\nƏvvəlki məqaləİyunda hava necə olacaq? – AYLIQ PROQNOZ\nNövbəti məqalədəUkrayna istədi, İran rədd cavabı verdi


Hamiləliyin erkən toksikozu » Qadin.Net ~ İlk milli qadın portalı\nBu hal qadın orqanizminin hamiləliyə öyrəşmə mexanizmi pozulduqda yaranır. Maddələr mübadiləsində, daxili sekresiya vəzlərinin funksiyasında, ürək-damar sistemi, böyrəklərdə, digər orqan və sistemlərdə, elektrolit və hormonal tərkibində nəzərə çarpacaq dəyişikliklər baş verir. Həmçinin mədə-bağırsaq xəstəlikləri, infantilizm, süni abortlar, astenik tipli konstitusiya, qalxanabənzər vəzin xəstəliyi, qeyri-düzgün qidalanma, sinir gərginliyi toksikozun yaranmasına şərait yaradır.\nYüngül dərəcə - gündə 3-5 dəfə, yeməkdən sonra baş verir. Ümumi vəziyyətə təsir etmir, asan müalicə olunur və 2-3 aydan sonra öz-özünə keçib gedir.\nOrta dərəcə - yemək qəbulundan asılı olmayaraq gündə 10-12 dəfə baş verir, bədən çəkisi azalır, zəiflik, ürək döyüntüsü yaranır, dəri quru olur, ifraz olunan sidiyin miqdarı azalır.\nAğır dərəcə - gün ərzində 20 dəfə və artıq təkrar olunur, ümumi vəziyyət kəskin ağırlaşır. Aclıq və susuzlaşma orqanizmin üzülməsinə səbəb olur, bədən çəkisi azalır, gücsüzləşmə yaranır. Dil quru olur, ağızdan aseton qoxusu gəlir. Nəbz artır, bədən temperaturu artır, sidikdə aseton aşkar edilir.\nBir çox qadınlarda səhərlər ac qarnına qusma baş verir, lakin bu, toksikoz əlaməti hesab olunmur.\nAğız suyu ifrazının artması həm qusmadan əvvəl baş verən bir əlamət kimi, həm də ayrıca toksikoz forması kimi yarana bilər. Gün ərzində ifraz olunan ağız suyunun miqarı 1 l-ə çata bilər. Ağız suyu ifrazının artması hamilə qadının psixologiyasına mənfi təsir göstərir, dodaq və dərini qıcıqlandırır. Ağız suyu ifrazının hədsiz artması halı hətta orqanizmin susuzlaşmasına da səbəb ola bilər.\nBu halın müalicəsi kompleks şəkildə aparılır - fizioterapiya, psixoterapiya, hipnoz. Qidalanma gün ərzində 5-6 dəfə, kiçik miqdarlarda, soyuq şəkildə və yaxşı olar ki, uzanmış vəziyyətdə olsun.\nQusma əleyhinə inyeksiya şəklində serukal, mərkəzi sinir sisteminə təsir edən preparatlardan brom və kofeindən istifadə oluna bilər. Susuzlaşmanı aradan qaldırmaq üçün stasionar şəraitində 5-7 gün ərzində damcı üsulu ilə insulin, 3 ml 5%-li C vitamini, 5%-li qlükoza (500-100 ml) ilə birlikdə yeridilir. Əzələdaxilinə B1 və B6 vurulur. Kompleks müalicəyə həmçinin splenin, metionin, kokarboksilaza, suprastin də daxil edilə bilər. Müalicə sidik və qan analizinə nəzarət etməklə aparılır.\nBədən çəkisinin artması, gündəlik sidik ifrazının, bədən temperaturunun, nəbzin normallaşması müalicənin effektivliyinin göstəricisi hesab olunur.\nMenim ilk hamileliyimdi dehset pis kecirirem urek doyuntulerim coxdu agzim quruyur her qidadan iyrenirem ac qarina bele qaytariram Toksikoz oldugunu dedi hekim mene buna gore mualicede aliram bir az yaxsi olmusam yoxsa oldundum birdeki qizlara yeni hamileliyin pis kecirten xanimlara Demek isteyirem Ki 5-10 sistem vurdurun qaytarmanizda kesilecek ozunuzu yaxsi his edeceksiz Mende yuxarda yazdigim Kimi kecirtirem Lakin sistmler cox komeklik Edir\n№ 44 - Müəllif: Musliminka\nmende hamileyem 3-cu ayina kecmisem.urek bulanma qusma cox olur yemek yeyende medem dehset kop olur ALLAH hamiya usaq nesib etsin Amin...\nMən normal keçirtmişəm.Allah hər kəsə qismət etsin bu sevinci!\n№ 42 - Müəllif: falina-11\nmende birinci hamileliyimi cox pis kecirtdim qiz idi,dehset qaytarirdim hetda qan kusurdum,1 il kecdi birde gordum yene hamileyem,yene kusmam seker hamisi qarisdi qan kusdum yene dediler yeqin buda qizdi amma bir ferqi var idi 1 ci de yemirdim,2 ci de yeyirem.uzide ancaq oglan gosderir.1 hefdeye qurtaracam cetinde olsa biliremki qucagima alanda her seyi unudacam,tebiiki depressiya imkan verse o ki qaldi qasinmaya bu hamileliyimde qasinma oldu elerimin ustunde sonra qol ve qoltugumun yaninda ve altinda dehset qasinirdi 7-8 ayda azaldi indi vabse yoxdu\nmən üşaq olan günə kimi qusmuşam. hamiləliyim pis keçsədə uşağın çəkisi qaydasında olub. çox gözüm qorxub ikincini istəmirəm.Allah yardımçımız olsun amin\nHAMIDA HAMILELIK EYNI OLMUR>MEN ESISTIYIME GORE QIZA HAMILE OLANDA DAHA COX UREK BULANMA VERIR.VE HAMILELIK BIR AZ CETIN KECIR.QIZLAR SIZCE BU DUZDU?TECRUBELI ANALARADIR SUALIM\nMən bir 3 dəfəlik praktikası olan ana kimi deyim ki, oğlana hamiləliyim çox rahat bir şəkildə keçib, amma qızlar məni yıxdılar-sürüdülər . Amma məncə bir asılılıq yoxdur uşağın cinsiyyətilə.\n№ 39 - Müəllif: mimi-87\nnezrinkoxanim sizde olan bas agrilari tezyiqden ola biler yoxladin tezyiqi oda usaga ziyan edir ha..ya da migren agrilaridir..menm evvel 2.5 da tezyiqim gah dusur gah qalxirdi birde urekbulanmaniz varsa her seher 1 stekan suya iliq 1 cay qasigi bal qatib icin onda urekbulanma kecir ve adam yemek yete bilir..men sinamisamm..ALLAH HAMIMIZA HER HALINDE YARDIMCI OLSUN AMIN.............\n№ 38 - Müəllif: nezrinko\nMende indi yaman gundeyem cay da ice bilmirem hec.Guclu bash agrilari olur.GOD BLESS ALLONE.\n№ 37 - Müəllif: nazile qasimova\n[hide][/hide]2 gun bundan qabaq xalamqizinin oglu oldu..onda bele hallar olmurdu..birinci hamileliy normal kecmiwdi doguwdan sora olumden qayitdi..Allah qorudu onu..indiki doguwu ise normal kecdi..indi 2 dene wipwirin oglu var..Allah hamiya nesib etsin icinde men olmaqla\n№ 36 - Müəllif: yaz gulu 89\nallah butun hamilelere komek olsun mende icinde 2-ci aydayam helelik ele bir ciddi problemim yoxdu urekbulanmama da cox azdi


İsrailli ekspert erməni vəhşiliyindən danışıb\nİsrailli ekspert erməni vəhşiliyindən danışıb Layihə\n30 Yanvar 2015 15:57\n"Tarixən ermənilər azərbaycanlılara qarşı soyqırım həyata keçirib"\nBeynəlxalq münasibətlər üzrə İsrailli ekspert Arye Qut Ermənistanın azərbaycanlılara qarşı vandalizm hərəkətləri haqda danışıb. İsrail eksperti 1990-cı illərdə Dağlıq Qarabağ müharibəsi zamanı azərbaycanlılara qarşı vəhşiliyi əsl faşizm adlandırıb: "Bu, əsl faşizm və barbarlıq idi. Bu qeyri-insani hərəkətlər haqda bütün dünya bilməlidir. Dünya həm də bilməlidir ki, bu təkcə Azərbaycan xalqına deyil, eyni zamanda bütün bəşəriyyətə qarşı törədilmiş vandalizmdir. Yüzlərlə Azərbaycan vətəndaşı, uşaqlar, qocalar və qadınlar ermənilər tərəfindən dözülməz işgəncələrin, təhqirlərin qurbanıdır".\nDaha sonra İsrail eksperti erməni vandalizmi ilə üzləşən şahidlərin fikirlərini xatırladıb. "Şövqi Əliyev Xəqani oğlu 3 yaşı olanda erməni "həkimlər" tərəfindən bazu sümüyü kəsildiyi üçün ömürlük şikəst qalıb. Yeni doğulmuş Gülcamal Quliyevə erməni "həkimi" Aida Serobyanın vurduğu iynə sayəsində həmişəlik əlil oldu. Babək İlyasov 7 aylıq olanda onun anası Afiyət Mirzəyeva və atası Aslan Mirzəyev ermənilər tərəfindən güllələndi. Onun sağ gözü qəlpə yarasından kor oldu. Lakin ermənilər 7 aylıq körpəni də əsir götürmüşdü, yalnız 4 aydan sonra qaytardılar. Nəzakət Məmmədovanın atası və anası gözləri önündə işgəncələrə məruz qaldı. Onların qulaqlarını kəsir, təhqir edirdilər. Onu ailəsinə 4 milyon rus rubluna satdılar. Ağdam rayon sakini Kəklik Həsənovun 16 dişini kəlbətinlə çıxartdılar. Yaşlı qadın Şərqi Rza qızı Şirinovanın Ağdamın işğalı zamanı 8 qızıl dişini kəlbətinlə çıxarıblar. O, 6 ay dözülməz işgəncələrə məruz qalıb. Əsir düşmüş Vladimir İvan Şevelev rus olduğu üçün ermənilərin ona toxunmayacağını ümid edirdi. Lakin ona, xəstə qardaşına və anasına dəhşətli işgəncələr verdilər. Bu nümunələr yüzlərlədir", - deyə o qeyd edib.\nA.Qut yüzlərlə azərbaycanlının dəhşətli işgəncələrə məruz qaldığını vurğulayıb: "Çoxsaylı faktlar onu göstərir ki, əsirlərə və girovlara dəhşətli işgəncələr tətbiq edilirdi. Onlar vəhşicəsinə döyülür, qəsdən şikəst edilir, sinələrinə qızdırılmış xaçla damğalar vurulur, dırnaqları və dişləri qoparılır, yaralara duz səpilir, ölənə qədər rezin və dəmir dəyənəklərlə döyülürdülər. Dünya bu vandalizmi unutmamalıdır".\nİsrailli analitik deyib: "Ermənistan Azərbaycan torpaqlarını işğal etdiyinə görə praktiki olaraq Xəzər dənizinin qaz və neft ehtiyatları ilə bağlı əsas geosiyasi və geoiqtisadi layihələrdən kənarda qalıb. Ölkənin büdcəsi boşdur. Ermənistanı aclıqdan xilas edən varlı erməni diasporu (onun özəl transfertləri ildə təxminən 2 milyard dollara bərabərdir) və ABŞ Konqresinin sponsor köməyidir. Ölkədə ağır siyasi-iqtisadi vəziyyət üzündən adamlar Ermənistanı tərk edir. Azərbaycan ərazilərinin işğal edilməsi və Ermənistanın Türkiyəyə qarşı tarixi iddiaları bu ölkəni tam maliyyə kollapsı və regionda təcrid olunma vəziyyətinə gətirib çıxarıb.\nAydındır ki, Azərbaycan ilə münaqişənin nizamlanmaması ilk növbədə Ermənistandakı Qarabağ klanının xeyrinədir. Mövcud status-kvonun saxlanması bu klanın həyati maraqlarına uyğundur. Serj Sarkisyan başda olmaqla Ermənistanın siyasi elitası bu ölkə ilə Azərbaycan arasında münaqişədən öz mənafeyi üçün istifadə edir. Hakimiyyət orqanları sosial etirazların təzyiqi ilə üzləşdikdə Azərbaycan tərəfindən hərbi əməliyyatlara başlanması üçün əlverişli şərait yaranmasında Ermənistan ictimaiyyətini və müxalifət liderlərini təqsirləndirirlər. Ermənistanın pozucu və təcavüzkar mövqeyi Azərbaycanı münaqişənin nizamlanması üçün başqa vasitələr axtarmağa məcbur edir. Danışıqlar prosesində Azərbaycan diplomatiyasının iştirak etməsi faktı onu göstərir ki, cüzi də olsa ümid qalır. Lakin mülayimləşmə prosesi gec-tez sona çatır. Qoşunların təmas xəttində son hadisələr və Azərbaycanın işğal edilmiş ərazilərini hərbi yolla qaytarmağa hazır olması bu tezisi bir daha təsdiq edir".\nArye Qut qeyd edib ki, Ermənistan prezidentinin davakar çıxışları Azərbaycana əsla təsir göstərmir. Arye Qut vurğulayıb: "Serj Sarkisyan hələ də elə fikirləşir ki, bugünkü Azərbaycan XX əsrin 90-cı illərinin əvvəlindəki Azərbaycan kimidir. Əslində isə bu gün Azərbaycan tamamilə başqa, regionda güclü geosiyasi və hərbi potensiala malik olan ölkədir. Ermənistandan fərqli olaraq Azərbaycana regionda heç kəs öz fikrini diktə edə bilməz. Aşkar görünür ki, bu iki ölkənin iqtisadi və hərbi inkişafı arasında böyük bir uçurum var. Azərbaycan Prezidenti əsl diplomat və dövlət xadimi kimi bəyan edib ki, Ermənistan-Azərbaycan münaqişəsinin beynəlxalq hüquqa uyğun ədalətli həlli danışıqlar yolu ilə tapılacaqdır. Ermənistanın siyasi səhnəsində təsadüfi adam olan Serj Sarkisyan isə dövləti təfəkkürü olmayan terrorçu kimi düşünməkdə davam edir. Ermənistan Prezidenti Soçidə üçtərəfli görüşdən İrəvana çatar-çatmaz bəyan edib ki, Azərbaycanın istənilən şəhərini Ağdama çevirməyə hazırdır.\nİsrailli ekspertin sözlərinə görə, Sarkisyanın hakim klanı hətta humanitar xarakterli məsələləri, o cümlədən girovlar və həlak olmuş hərbi qulluqçuların cəsədləri ilə bağlı məsələləri də həll etmək iqtidarında deyildir. Azərbaycan Milli Təhlükəsizlik Nazirliyinin məlumatına görə, hazırda Azərbaycanın 5,5 mindən çox vətəndaşı Ermənistan ərazisində və Azərbaycanın işğal edilmiş ərazilərində itkin düşən, əsir alınan və girov götürülən şəxslər siyahısındadır. İtkin düşən 4015 vətəndaşdan 877-sinin, o cümlədən 56 uşağın, 327 qadının və 364 qocanın əsir alınması və girov götürülməsi barədə materialların müxtəlif beynəlxalq təşkilatlara göndərilməsinə baxmayaraq, Ermənistan bu adamlar haqqında heç bir məlumat vermir. Erməni tərəfi bu adamların əsir götürülməsi faktını tamamilə inkar edir, halbuki Beynəlxalq Qırmızı Xaç cəmiyyətinin nümayəndələri həmin siyahıdakı bəzi adamlarla əsirlikdə görüşüblər. Həmin insanların erməni əsirliyində saxlanması faktını beynəlxalq hüquq müdafiəçiləri qrupu da təsdiq edib. Bu adamların bir qismi erməni əsirliyində xəstəlik üzündən dünyasını dəyişib, digərləri amansızcasına öldürülüb, bəziləri isə indiyə qədər kölə kimi ən ağır işlərin görülməsi üçün istifadə edilir, Ermənistan prezidenti isə bütün bu faktlardan sonra həyasızcasına humanizmdən danışır. Bu yerdə məşhur qədim yunan filosofu Demokritin sözlərini xatırlamamaq olmur: "Rüsvayçı hərəkətlər edən ilk növbədə öz əməllərinə görə utanmalıdır".\nBundan başqa Vilnüsdə "Postsovet məkanında dondurulmuş münaqişələr: onların siyasi mənası və mümkün həll üsulları" mövzusunda beynəlxalq konfransda çıxış edən A.Qut qeyd edib ki, Ermənistanın təcavüzü nəticəsində Azərbaycan ərazilərinin 20%-i işğal olunub, bir milyondan artıq azərbaycanlı qaçqın və məcburi köçkün düşüb. "Bu gün Ermənistan tam olaraq Rusiyanın siyasi və iqtisadi ambisiyalarından asılıdır. Ermənistanı aclıqdan erməni diasporu xilas edir. Şəxsi pul köçürmələri ildə iki milyard dollara çatır, üstəgəl ABŞ Konqresinin maliyyə yardmı", – deyə israilli analitik bildirib.\nA.Qut daha sonra konfrans iştirakçılarına Xocalı soyqırımına dair geniş və ətrafli prezentasiya təqdim edib. Qutun sözlərinə görə, bu faciənin amansız və dəhşətli səhnələri Azərbaycanın qəlbində yara kimi əbədi qalacaqdır: "Xocalı faciəsi bir tərəfdən Xocalının hər bir sakininin öz torpağına, millətinə, vətəninə sədaqətinin nümunəsidir. Digər tərəfdən, bu, Ermənistan silahlı qüvvələrinin Azərbaycana qarşı törətdiyi soyqırımıdır, barbarlığın və faşizmin görünməmiş təzahürüdür".\n"Xocalıya ədalət" beynəlxalq kampaniyasının İsraildə rəsmi koordinatoru Arye Qut qeyd edib ki, Ermənistan silahlı birləşmələrinin vəhşiliyi nəticəsində Xocalı sakinlərindən 613 nəfəri öldürülmüş, 487 nəfəri şikəst olmuş, 1275 dinc sakin - qocalar, uşaqlar, qadınlar əsir götürülmüş, ağlasığmaz işgəncələrə, təhqirlərə və həqarətlərə məruz qalmışlar. 150 nəfərin taleyi indiyədək məlum deyildir. Bu, əsil soyqırımı idi. Xocalıda qətlə yetirilmiş 613 nəfərdən 106-sı qadınlar, 63-ü uşaqlar, 70-i qocalar olub. Arye Qutun sözlırinə görə, ərazisinin 20 faizinin Ermənistan tərəfindən işğal olunmasına, ölkədə bir milyondan çox qaçqın və məcburi köçkünün yaşamasına baxmayaraq, Azərbaycan əsl sivilizasiyalararası və dinlərarası dialoq nümunəsidir.\nİsrail eksperti vurğulayıb ki, Ermənistan rəhbərliyi unutmamalıdır ki, bugünkü Azərbaycan XX əsrin 90-cı illərinin Azərbaycanı deyil: "Təəssüf ki, Ermənistanın bir çox rəhbərləri öz meqa-erməni dünyasında yaşamağa davam edir. Cənubi Qafqaz regionunda təcrid edilmiş Ermənistan praktiki olaraq Xəzər dənizi qaz və neft resursları ilə əlaqəli geosiyasi və geoiqtisadi layihələrdən kənar qalır. Ermənistanın Cənubi Qafqazda ən asılı vəziyyətdə olan ölkə olduğu danılmaz faktdır. Sovet hakimiyyəti süquta uğradıqdan sonra Ermənistan tam olaraq Rusiya ambisiyalarından asılıdır. Ermənistanı aclıqdan güclü erməni diasporası (özəl köçürmələr ildə 2 milyard dollardan ibarətdir) və ABŞ konqresinin sponsor yardımı xilas edir. Digər tərəfdən isə Azərbaycanın - Cənubi Qafqazda geosiyasi və geoiqtisadi proseslərin lideri olması şübhəsizdir. Azərbaycan sübut edib ki, Cənubi Qafqazda heç bir geosiyasi və geoiqtisadi layihənin onsuz həyata keçmədiyi lider ölkədir. Azərbaycanın bugünkü geosiyasi və geoiqtisadi potensialı onun Ermənistana sərt və güclü cavab vermək, eləcə də Azərbaycan Respublikasının ərazi bütövlüyünü bərpa etmək üçün lazımi səviyyədədir", - Arye Qut yekunlaşdırıb.